text:
Kasin Gawaen Moy Linawa nen Jehova?
Salamat ta inaral mo iyan brosyur pian mas nakabat mo iray Tasi nen Jehova, naamtaan mo ray gagawaen mi, tan natalosan moy ikukurang na organisasyon mi. Komon ta atulongan ka na sayan brosyur ya nabidbir ya sikami so manggagawa na linawa nen Jehova natan. Maabig no itultuloy mon kabaten so Dios, ibagam ed pamilyam tan kakaarom no anto ray nanaaralan mo, tan regular kan milimog ed sikami diad saray aral mi.—Hebreo 10:23-25.
Naamtaan mo ya no mas dakel so nanaaralan mo nipaakar ed si Jehova, lalom ya napruebaan ya talagan inar-aro to ka. Lapud satan et napakiwas kan gawaey anggaay nayarian mon ipanengneng met so panangarom ed sikato. (1 Juan 4:8-10, 19) Balet panon mon nipanengneng itan ed inagew-agew a panagbilay mo? Akin et parad pankaabigan mo so pangunor ed saray moral ya estandarte to? Tan antoy makatulong ed sikan mandesisyon ya gawaen so linawa na Dios kaiba kami? Malikeliket ya ontulong so mangiyaaral ed sika ya amtaen iray ebat pian sika tan say pamilyam et ‘mansiansia ed aro na Dios, a mangitonton ed bilay ya andi-anggaan.’—Judas 21.
Papasesegen mi kan itultuloy moy onaligwas ed dalan na katuaan diad panaral mod sayan publikasyon “Mansiansia Kayo ed Panangaro na Dios” diad ontumbok.


c: text/html

text:
Atateng—Tulongan Yoy Ananak Yo a Magmaliw a “Marunong Parad Kililiktar”
“Manlapud inkaugaw mo et naamtaan mo la ray masanton sulat, ya akatulong ed sikan magmaliw a marunong parad kililiktar.”—2 TIM. 3:15.
1, 2. Akin ya wala ray pampapagaan na arum ya atateng no idedika la na ananak da so bilay da ed Dios tan manpabautismo?
NILIBON manaaral na Biblia so mangidededika na bilay da ed si Jehova tan manpapabautismo. Dakel ed sikara et kabataan ya pinabaleg ed katuaan tan pinili day sankaabigan ya dalan na bilay. (Sal. 1:1-3) No sakey kayon Kristianon ateng, seguradon tatalaranan yoy agew a manpabautismo so anak yo.—Ikompara so 3 Juan 4.
2 Balet, nayarin wala ray pampapagaan yo. Ompan wala ray nanenengneng yon kabataan ya manpapabautismo balet kalabas na saray taon et manduaruwa ira no kasin makabat ni ya unoren iray estandarte na Dios. Say arum ni ingen et tinaynan day katuaan. Kanian, ompan pampapagaan yo ya say anak yo et onggapod bilay na Kristiano insan manguman lanlamang tan naandi so panangaro to ed katuaan. Nayarin sikatoy magmaliw ya singa saray walad kongregasyon na Efeso nen inmunan siglo ya imbagad sikara nen Jesus: “Pinaulyan mon naandi so panangaron walad sika diad gapo.” (Apo. 2:4) Antoy gawaen mo pian naiwasan itan tan natulongan moy anak mo ya ‘ombaleg parad kililiktar’? (1 Ped. 2:2) Pian naebatan itan, konsideraen tayoy alimbawa nen Timoteo.
“NAAMTAAN MO LA RAY MASANTON SULAT”
3. (a) Panon ya nagmaliw a Kristiano si Timoteo, tan panon ton inawat iray bangat nen Jesus? (b) Antoy imbilin nen Pablo ed si Timoteo ya taloran kaukolan ed panagaral?
3 Nayarin naaralan nen Timoteo iray bangat nen Jesus nen inmunan binmisitad Listra si apostol Pablo, nen 47 C.E. Anggano nayarin tinedyer ni labat ed saman si Timoteo, seguradon impapuso to iratan. Kayari na duay taon, sikato lay kaiba nen Pablo ed kimey ton panagbiahe. Kalabas na manga 16 a taon, sinulatan nen Pablo si Timoteo: “Mantultuloy ka ed saray bengatlan naaralan mo tan akatangguyor ed sikan manisia, lapud kabat mo no siopa ray akaaralan mo ed saraya tan manlapud inkaugaw mo et naamtaan mo la ray masanton sulat [say Hebreon Kasulatan], ya akatulong ed sikan magmaliw a marunong parad kililiktar diad panamegley na pananisia ed si Kristo Jesus.” (2 Tim. 3:14, 15) Imanoen ya binitla nen Pablo a kaukolan ya (1) amtaen iray masanton sulat, (2) natangguyor a manisia ed saray bengatlan naaralan, tan (3) magmaliw a marunong parad kililiktar panamegley na pananisia ed Kristo Jesus.
4. Anto ran uusaren ed panagbangat so asalim lan epektibo ed ugaw nin ananak mo? (Nengnengen so litratod gapo na artikulo.)
4 Bilang Kristianon ateng, labay yon naamtaan na anak yo iray masanton sulat, ya kaiba ed saratan so Hebreon Kasulatan tan say Kristianon Griegon Kasulatan. Anggan saray ugaw nin ananak et sarag da lan naaralan so nipaakar ed saray totoo tan agawgawa ya walad Biblia, depende ed no antoy sarag dan talosan. Say organisasyon nen Jehova et angitarya na dakel ya nausar na atateng pian natulongan iray anak da. Dinan ed saratan so wala ed lenguahe yo? Tandaan ya say mabiskeg ya relasyon ed si Jehova et onggagapo ed pakawalaan na kakabatan ed Kasulatan.
‘ATANGGUYOR YA MANISIA’
5. (a) Antoy labay ya ibaga na ‘atangguyor ya manisia’? (b) Panon tayon amta ya si Timoteo et atangguyor ya manisia ed maong a balita nipaakar ed si Jesus?
5 Importante ya naamtaan na ananak iray masanton sulat. Balet aliwan magenap ya ibangat labat ira nipaakar ed saray totoo tan agawgawa ya walad Biblia. Si Timoteo et ‘atangguyor ya manisia.’ Say labay ya ibaga na satan diad orihinal a lenguahe et “segurado” odino “kombinsido tan agmanduaruwa ya tua so sakey a bengatla.” Naamtaan nen Timoteo so Hebreon Kasulatan manlapud inkaugaw to. Balet kalabas na panaon et sikatoy akombinse ed mabiskeg ya ebidensya a si Jesus so Mesias. Sirin, agto labat itan naamtaan noagta akombinse met. Diad tua, kombinsidon maong si Timoteo nipaakar ed maong a balita, kanian nampabautismo tan akila ed si Pablo ed kimey to bilang misionero.
6. Panon yon natulongan iray anak yo pian natangguyor iran manisia ed saray nanaaralan dad Biblia?
6 Panon yon natulongan a magmaliw ya kombinsido iray anak yo pian naalig day Timoteo ya atangguyor ya manisia? Unona, magmaliw kayon maanos. Kaukolay panaon pian say sakey et magmaliw a kombinsido, tan agto labay ya ibaga ya lapud atangguyor kayon manisia et kombinsido met la so anak yo. Kaukolan ya usaren na kada anak so ‘pakayari ton mankatunongan’ pian magmaliw ya kombinsido ed bangat na Biblia. (Basaen so Roma 12:1.) Importante so betang yo bilang ateng pian natulongan so anak yo, lalo la no wala ray tepet to. Nengnengen tayoy sakey ya alimbawa.
7, 8. (a) Panon ya maan-anos ya ibabangat na sakey ya Kristianon ama so anak to? (b) Kapigan ya kaukolan yo met so mananos?
7 Oniay imbaga nen Thomas, a walay anak ton bii ya 11 so taon to: “Itetepet na anak ko, ‘Posible kasi ya inusar nen Jehova so ebolusyon pian niwalay bilay diad dalin?’ odino, ‘Akin et agtayo misasali ed saray gagawaen na dakel a totoo, a singa diad eleksion, pian makatulong tayod lugar tayo?’ No maminsan, pigilan koy dilak pian agak makapangibaga na sarilik ya opinyon. Amtak ya agnakombinse so anak no maminpinsan mon buntonan na katuaan, noagta diad sandaraiset ya pangiter na saray ebidensya.”
8 Amta met nen Thomas ya kaukolan toy mananos pian nibangat toy anak to. Diad tua, say anos et importante ed amin ya Kristiano. (Col. 3:12) Natatalosan nen Thomas ya kaukolan so panaon tan maminpigapigan pitongtong ed anak to. Kaukolan toy mankatunongan base ed Kasulatan pian say anak to et magmaliw a kombinsido ed saray nanaaralan to. “Lalo lad saray importantin bangat,” kuan nen Thomas, “labay min naamtaan nen asawak no talaga kasin papanisiaan na anak mi so nanaaralan to tan no kasin duga itan parad sikato. Mas maong no mantetepet. Diad tua et napagaan ak no basta labat manisia ya agla mantetepet.”
9. Panon yon nipurek ed ananak yo so Salita na Dios?
9 No saray ateng et maanos dan ibangat so ananak da, kalkalnan natalosan na ananak so “kaawang tan karukey tan kaatagey tan kaaralem” na pananisia. (Efe. 3:18) Sarag tayon ibangat no antoy ombagay ed edad tan abilidad da. No kombinsido la rad nanaaralan da, mas mainomay da lan idepensad arum so papanisiaan da, pati ed saray kaeskuela da. (1 Ped. 3:15) Singa bilang, sarag kasin usaren na ananak yo so Biblia pian ipaliwawa no antoy nagawa no ompatey so too? Kasin parad sikara et duga so eksplinasyon na Biblia? * On, kaukolan so anos pian nipurek ed anak yo so Salita na Dios, balet nabawbawi yoy sagpot yo.—Deu. 6:6, 7.
10. Anto so importantin kabiangan na panagbangat yo?
10 Siempre, importante met so alimbawa yo pian natulongan iray anak yo a magmaliw a kombinsido. Oniay imbaga nen Stephanie, a walaan na taloran anak a bibii: “Manlapu la nen melag ni ray anak ko, itetepet kod sarilik, ‘Kasin ibabagak ed ananak ko no akin ya kombinsido ak ya talagan wala si Jehova, a sikatoy maaro, tan duga iray paraan to? Nanenengneng kasi na ananak ko ya talagan inarok si Jehova?’ Agko nailaloan ya natangguyor iray anak ko no agda nanenengneng ya kombinsido ak.”
“MARUNONG PARAD KILILIKTAR”
11, 12. Anto so karunongan, tan akin et nibaga tayo ya ag-itan manunan nasukat ed edad na sakey?
11 Naaralan tayo ya si Timoteo et (1) amta to so Kasulatan tan (2) kombinsido ed saray papanisiaan to. Balet antoy labay ya ibaga nen Pablo nen inkuan ton saray masanton sulat et pagmaliwen ton “marunong [si Timoteo] parad kililiktar”?
12 Impaliwawa na Insight on the Scriptures, Volume 2, ya diad Biblia, say karunongan et “say abilidad ya usaren a maong so kakabatan tan pakatalos pian resolbien iray problema, iwasan odino amperen iray peligro, gawaen iray plano ed bilay, odino bilinen so arum ya gawaen iratan. Kabaliktaran itan na inkamakulangkulang.” Ibabaga na Biblia ya “say inkamakulangkulang et nisinger ed puso na ugaw.” (Pro. 22:15) Kanian say karunongan—ya kabaliktaran na inkamakulangkulang—et ebidensya na inkatatken ed espiritual. Say manunan pakasukatan na inkatatken ed espiritual et aliwan no wala lad edad so sakey noagta no walay takot tod si Jehova tan lanang ton uunoren iray ganggan To.—Basaen so Salmo 111:10.
13. Panon ya nipanengneng na sakey a kabataan ya sikatoy marunong parad kililiktar?
13 Saray kabataan ya matatken met lad espiritual et agpadadaeg ed saray pilalek da odino pananesdes na saray kaedaran da, aliwa ran “singa baloton iyaanor-anor na saray daluyon tan ipapalirpalir na dagem.” (Efe. 4:14) Imbes, tuloytuloy dan ipapasal so ‘pakayari ran manebek pian nibiig da so duga tan aliwa.’ (Heb. 5:14) Ipapanengneng dan matatken la rad espiritual diad panggagawa ray makabat iran desisyon—anggano ag-ira nanenengneng na atateng da odino arum nin adulto. (Fil. 2:12) Say ontan a karunongan et kaukolan parad kililiktar. (Basaen so Proverbio 24:14.) Panon yon natulongan iray anak yo a magmaliw a marunong? Unona, seguroen yon amta da iray prinsipyo yo a base ed Biblia. Nepeg dan nanengneng ed saray ibabaga tan gagawaen yo a saray prinsipyo ed Salita na Dios so tutumboken yo.—Roma 2:21-23.
14, 15. (a) Anto ray seryoson nonoten na sakey a kabataan ya labay to lay manpabautismo? (b) Panon yon natulongan iray anak yo a nodnonoten iray bendisyon diad pangunor ed saray ganggan na Dios?
14 Balet wala ni kaukolan nen say basta yo labat ibaga ed ananak yo no antoy duga tan aliwa. Tulongan yo met iran mankatunongan ed sarayan tepet: ‘Akin ya ibabawal na Biblia iray bengatlan labalabay na laman? Akin ya kombinsido ak a saray estandarte na Biblia et lanang ya parad pankaabigan ko?’—Isa. 48:17, 18.
15 No imbaga na anak yo ya labay to lay manpabautismo, nepeg yon tulongan a nonoten to so sakey nin seryoson bengatla—no panon ton ipapasen iray responsabilidad ed pagmaliw a sakey a Kristiano. Anto ray bendisyon? Anto ray kaukolan ton isakripisyo? Panon ya mas dakel iray awaten ton bendisyon nen saray isakripisyo to? (Mar. 10:29, 30) Saratan so posiblin arapen na sakey kayari na bautismo. Kanian, importantin nonoten to la iratan ya maong antis ya manpabautismo. No tutulongan yo iray anak yo a nodnonoten iray bendisyon diad pangunor ed Dios tan saray makapuy a resulta no agda unoren, posible ya magmaliw iran mas kombinsido. Kombinsido ed anto? A saray estandarte na Biblia et lanang ya parad pankaabigan da.—Deu. 30:19, 20.
NO MANDUARUWA SO ABAUTISMOAN LAN KABATAAN
16. Antoy nepeg ya tandaan na sakey ya ateng no onggapon onkapuy so pananisia na abautismoan lan anak to?
16 Balet, panon to no onggapon manduaruwa so anak yo nen abautismoan la? Singa bilang, say sakey ya abautismoan lan kabataan et nayarin nasagyat ed saray walad mundo odino nayarin panduaruwaan to no kasin makabat ni so pangunor ed saray prinsipyo ed Biblia. (Sal. 73:1-3, 12, 13) Bilang ateng, tandaan a say reaksion yo ed satan ya panduaruwa na anak yo et nayarin walay epekto to ed no kasin sikatoy mantultuloy ya manlingkor ed si Jehova odino andi. Agyo pampapasnokan so anak yo, balanglan ugaw ni odino tinedyer la. Nepeg ya nalikna to so maaron suporta yo tan labay yon tulongan.
17, 18. No say sakey a kabataan et manduaruwa ed pananisia to, panon ya makatulong iray ateng to?
17 Siempre, say sakey ya abautismoan lan kabataan et masimoon ton indedikay bilay to ed si Jehova. Insipan to ya aroen so Dios tan iyuna so panlabayan To nen say arum nin bengatla. (Basaen so Marcos 12:30.) Ipapasen nen Jehova ya seryoso itan ya sipan, kanian nepeg met a seryosoen itan na samay angisipan. (Ecl. 5:4, 5) Ipanonot yo iratan ed anak yo diad dugan panaon tan diad maaron paraan. Balet antis yon gawaen itan, basaen tan aral yo ni iray intarya na organisasyon nen Jehova parad atateng. No gawaen yo itan, nipurek yod anak yo ya say impangidedika to na bilay tod si Jehova tan say impanpabautismo to et talagan seryoso, balet dakel ya bendisyon so naawat to.
18 Alimbawa, makatulong so bilin ed apendise ya “Questions Parents Ask,” diad beneg na libron Questions Young People Ask—Answers That Work, Volume 1. Oniay nabasa ditan: “Agkayo tampol mankokonklusyon ya agla labay na anak yo so relihyon yo. Maabig no amtaen yo no anton talagay rason.” Nayarin dedesdesen na saray kaedaran to. Odino nayarin naeermenan odino say pakalikna to et mas maong so espiritualidad na arum ya kabataan a Kristiano. Inyarum ni na apendise: “Diad tua, ontan so nalilikna da aliwan lapud iisipen dan lingo so papanisiaan yo noagta lapud saray situasyon da, kanian natan et nanairapan ni ran iyaplika ed bilay da so katuaan.” Insan angitarya so apendise na pigaran suhestion no panon ya natulongan na Kristianon ateng so anak ton manduaruwa ed pananisia to.
19. Panon a natulongan na atateng iray anak da ya magmaliw a “marunong parad kililiktar”?
19 Sikayo ran ateng et walaan na ambelat a responsabilidad—tan pribilehyo—ya pabalegen so ananak yo “diad disiplina tan panamilin nen Jehova.” (Efe. 6:4) Naamtaan tayo ya agtayo labat kaukolan ya ibangat ed sikara no antoy ibabaga na Biblia, noagta tulongan met iran magmaliw a kombinsido ed saray nanaaralan da. On, kaukolan day mabiskeg a pananisia ya mamakiwas ed sikaran idedikay bilay da ed si Jehova tan manlingkor ed sikato diad interon puso. Komon ta say Salita nen Jehova, say espiritu to, tan saray sagpot yo bilang atateng et ontulong ed ananak yo pian magmaliw iran “marunong parad kililiktar.”
^ par. 9 Saray giya ed panagaral ya “Anto so Peteg ya Ibabangat na Biblia?” et makatulong ed saray kabataan tan adulto pian natalosan tan nipaliwawa da iray katuaan ed Biblia. Naromog iraya ed jw.org diad dakel a lenguahe. Nengnengen ed BANGAT NA BIBLIA > TULONG ED PANARAL NA BIBLIA.

robotstxt: allowed

filter: keep


text:
kareena kapoor khan xxx video
kareena kapoor khan xvideos, kareena kapoor khan sex fuck video, kareena kapoor sex video kareena kapoor sex, salman khan and kareena kapoor xxx movies, salman khan and kareena kapoor fuck, kareena kapoor xxx pon video, kareena kapoor bp video, kareena kapoor porns video, kareena kapoor f video, xxx of kareena kapoor, kareena kapoor xxx vidio kareena kapoor khan xxx video kareena kapoor khan sexy video, salman khan kareena kapoor, xxx video of kareena kapoor, kareena kapoor xxx all video, kareena kapoor xxx video all, kareena kapoor xxx video 2016, kareena kapoor realporn video, sex xxx kareena kapoor, xxx by kareena kapoor, kareena kapoor xxx porn, kareena kapoor xxx cudai, kareena kapoor xxx erik


text:
Sikatoy Kapamilya nen Caifas
No maminsan, wala ray nadidiskobre na saray arkeologo a mamapaneknek a nambilay iray totoon abitlad Biblia. Singa bilang, nen 2011, in-publish na saray iskolar ya Israeli so nipaakar ed adiskobre da. Sakey ya 2,000 taon lan osuaryo—kaban a gawad limestone a pangikakargaan na saray pukel na inatey sano abulok lay laman to.
Onia so akaukit ed sayan osuaryo: “Miriam ya anak nen Yeshua ya anak nen Caifas, say saserdote na Maazias a nanlapud Beth ′Imri.” Sakey a Judion atagey a saserdote a kaiban nambista tan amatey ed si Jesus. (Juan 11:48-50) Sikatoy tinukoy nen historyador a si Flavius Josephus bilang “Jose, a tinawag ya Caifas.” Mapatnag a sayan osuaryo et kayarian na sakey a kanayon to. Lapud samay akaukit ed datin nalmon osuaryo, inisip a kayarian itan na atagey a saserdoten kabkabat bilang Yehosef bar Caiapha, odino Jose, anak nen Caifas, * kanian nayarin kapamilya nen Caifas si Miriam.
Unong ed Israel Antiquities Authority (IAA), say osuaryo nen Miriam et abawi ed saray nantakew diad sakey a lubok nensaman. Say impanaral ed sayan osuaryo tan say akaukit ed saya so amaneknek a tua iya.
Wala met so balon naamtaan tayo ed sayan osuaryo. Abitla so “Maazias,” say unor ed 24 a grupo na saray saserdote, a mansusublayan a manseserbi ed templo na Jerusalem. (1 Awa. 24:18) Ipapanengneng na akaukit ed sayan osuaryo ya “say pamilya nen Caifas et kabiangan ed grupo na Maazias,” so inkuan na IAA.
Akaukit met ed saya so Beth ′Imri. Walay duaran posiblin interpretasyon ed saya. Onia so inkuan na IAA: “Say unona et nayarin say Beth ′Imri et ngaran na sakey a pamilya na saray saserdote—saray ilalak nen Imer (Esd. 2:36, 37; Neh. 7:39-42) ya say poli to et kabiangan ed grupo na Maazias. Komadua, nayarin [say Beth ′Imri] et lugar a nanayaman nen Miriam odino na interon pamilya to.” Antokaman so tua ed saraya, say osuaryo nen Miriam et paneknek a saray totoon abitlad Biblia et talagan nambilay tan kabiangan na sakey a pamilya.
^ par. 3 Nipaakar ed osuaryo nen Caifas, nengnengen so artikulon “Say Atagey a Saserdote ya Angondena ed si Jesus,” ed Say Panag-bantayan ya Enero 15, 2006, pahina 10-13.


text:
Nepeg ya Masanto Tayo Diad Amin a Kagagawa Tayo
“Magmaliw kayon masanto diad amin a kagagawa yo.”
1, 2. (a) Antoy iilaloan nen Jehova ed saray lingkor to no nipaakar ed kagagawa ra? (b) Anto ran tepet so pantongtongan ed sayan artikulo?
PINUYANAN nen Jehova si apostol Pedro ya isulat no panon ya say inkamasanto ya nidanet ed libro na Levitico et mikonektaan ed manepeg ya kagagawa na saray Kristiano. (Basaen so 1 Pedro 1:14-16.) Iilaloan na “Masanton Dios” ya si Jehova ya gawaen na saray alanaan tan ‘arum a karnero’ so anggaay nayarian da pian magmaliw iran masanto
2 Talagan makagunggona no aralen tayo ni ray arum ya espiritual a kayamanan ed Levitico, tan natulongan itayon magmaliw a masanto ed amin a kagagawa tayo no iyaplika tayoy naaralan tayo. Pantongtongan tayo irayan tepet: Antoy nepeg a panmoria tayo ed pangikompromiso ed saray ganggan tan prinsipyo nen Jehova? Antoy naaralan tayo ed Levitico nipaakar ed isuporta ed soberanya nen Jehova? Antoy naaralan tayo ed pangiyaapay na saray bagat nensaman?
AGMIKOKOMPROMISO
3, 4. (a) Akin et agnepeg ya ikompromiso na saray Kristiano iray ganggan tan prinsipyo na Biblia? (b) Akin ya agtayo nepeg ya ombales o manem-em na sakit na linawa?
3 Pian napaliket tayoy Jehova, nepeg tayon unoren iray ganggan tan prinsipyo to tan agtayon balot ibabaliwala odino ikokompromiso iratan. Anggano ag-itayo la sakop na Mosaikon Ganggan, natalosan tayo ditan no anto ray labay o aglabay na Dios. Alimbawa, ingganggan tod saray Israelita: “Agka ombabales odino maneem-em na sakit na linawa sumpad saray ananak na kabaleyan mo, tan arom so kaparam a too a singa ed sikan dili. Siak si Jehova.”
4 Aglabay nen Jehova ya ombales tayo odino manem-em na sakit na linawa. (Roma 12:19) No ibaliwala tayo ray ganggan tan prinsipyo ed Biblia, manliket so Diablo, tan ompan pakabalawan itan nen Jehova. Anggano ginagala ni na arum ya sakitan itayo, agtayo aabuloyan ya alablabas itayon onsanok. Deneskribe itayo na Biblia bilang “pananginan a gawa ed pitek” ya nankargay kayamanan, say ministeryo tayo. (2 Cor. 4:1, 7) Say sakit na linawa et singa makaderal ya asido, kanian agtayo labay ya ikarga itan ed sayan pananginan ya nankargay kayamanan!
5. Antoy naaralan tayo ed salaysay nipaakar ed si Aaron tan ed impatey na saray ananak to? (Nengnengen so litratod gapo na artikulo.)
5 Nabasa tayod Levitico 10:1-11 so makapaermen ya agawad pamilya nen Aaron. Seguradon ansakisakit ed sikara nen walay apoy a nanlapud tawen ya amatey ed ananak nen Aaron ya si Nadab tan Abihu legan a wala rad tabernakulo. Talagan asubok so pananisia nen Aaron tan say pamilya to nen ingganggan nen Jehova ya agda nanangisan iray inatey ya kapamilya da! Kasin ipapanengneng mo ya masanto ka diad agmo pipiulop ed saray kapamilyam o arum ni ya adispelo?
6, 7. (a) No mandedesisyon itayo no kasin mibiang tayod seremonya ed bansal diad simbaan, anto ran importantin punto so nepeg ya ikonsidera? (Nengnengen so footnote.) (b) Panon tayon ipaliwawa ed kakanayon tayon aliwan Tasi so desisyon tayo?
6 Nayarin agtayo met la nasali iyan graben subok ya naeksperiensya nen Aaron tan pamilya to. Balet panon to no walay kanayon tayon aliwan Tasi ya angimbitad sikatayo ed bansal diad simbaan tan labay dan mibiang tayod seremonya? Anggapoy espisipikon ganggan ed Kasulatan ya manesebel ed sikatayon onatendi, balet wala ra kasi prinsipyo ed Biblia ya makatulong ed pandesisyon tayo? *
7 Lapud determinasyon tayon mansiansian masanto ed si Jehova ed ontan iran situasyon, nayarin mankelaw iray kanayon tayon aliwan Tasi. (1 Ped. 4:3, 4) Siempre, agtayo labay ya nasakitay liknaan da, balet mas maabig no mauyamo tan prangka tayon mitongtong ed sikara. Nayarin gawaen tayo la itan anggano mabayag ni may okasyon. Pisalamatan ti ra tan ibaga tayon maliket tayo lapud labay dan kaiba tayod seremonya ed bansal. Balet ibaga tayon no onla tayo tan agtayo lanlamang mibiang ed seremonya lapud dumay sisiaen tayo, ompan naapektoay okasyon da tan nayarin nabaingan ira tan saray arum ya bisita ra. No gawaen tayo itan, napaliisan tayo ray situasyon ya mangikompromiso ed pananisia tayo.
SUPORTAAN SO SOBERANYA NEN JEHOVA
8. Panon ya idadanet na Levitico so soberanya nen Jehova?
8 Idadanet na Levitico so soberanya nen Jehova. Masulok ya 30 beses ya abitlan saray ganggan ya wadtan et nanlapud sikato. Binidbir itan nen Moises tan ginawa toy ingganggan nen Jehova ed sikato. (Lev. 8:4, 5) Nepeg tayo met ya gawaen so pagagawa na Soberano tayo, si Jehova. Nagawaan tayo itan diad tulong na organisasyon to. Balet ompan nasubok so pananisia tayo no bukbukor tayo, ya singa si Jesus nen tinukso nen Satanas diad kalawakan. (Luc. 4:1-13) No sankanonot tayon lanang so soberanya na Dios tan manmatalek tayod sikato, agtayo natukso na anggan siopa ya mikompromiso tan ag-itayo nadaeg na takot ed too.
9. Akin et dakel so mamubusol ed saray lingkor na Dios ed amin a bansa?
9 Lapud patumbok itayo nen Kristo tan Tasi itayo nen Jehova, napapasegsegang itayo ed dakel ya bansa diad interon mundo. Amta tayo lan nagawa itan, ta oniay imbaga nen Jesus ed saray disipulo to: “Pairapen kayo na saray totoo tan pateyen da kayo, tan magmaliw kayon puntirya na panagbusol na amin a nasyon nisengeg ed ngaran ko.” (Mat. 24:9) Balet anggano bubusolen da tayo, agtayo ontutundan manpulong tan mansiasiansia tayon masanto ed pakanengneng nen Jehova. Akin ya wala ray mamubusol ed sikatayo anggano matua tan malinis so panagbilay tayo tan matulok tayod ley? (Roma 13:1-7) On ta say pinili tayon Soberanon Katawan et si Jehova! “Sikato labat” so panlilingkoran tayo tan agtayon balot ikokompromiso iray matunong ya ganggan tan prinsipyo to.
10. Antoy agawa nen inkompromiso na sakey ya agi so neutralidad to?
10 Ontan met, ‘ag-itayo kabiangan na mundo.’ Kanian neutral tayo o agtayo mibabalid guerra tan politika. (Basaen so Juan 15:18-21; Isaias 2:4.) Wala ray lingkor na Dios ya nikompromiso day neutralidad da. Dakel ed sikara so nagbabawi tan apapawil day relasyon da ed mapangasin Ama tayo. (Sal. 51:17) Wala balet iray pigara ya agnagbabawi. Singa bilang, nen Sankamundoan a Guerra II, 160 ya niprison agagi ed Hungary ya say edad da et ag-onsulok ed 45 años so tinipon ed sakey a baley. Ditan et ingganggan ira na saray opisyales ya mansundalo. Saramay matoor ya agagi et nansiansian malet ed desisyon dan agmansundalo, balet siamera ed sikara so nansamba ya mansundalo tan nansulong na unipormi na sundalo. Kayari duay taon, sakey ed saraman ya akikompromiso et kaibad saray inyasain ya mamaltog ed saramay matoor ya agagi. Tan say sakey ed sikara et agi tod laman! Balet, aglanlamang atuloy so pamaltog ed sikara.
ITER MOD SI JEHOVA SO SANKAABIGAN MO
11, 12. Antoy naaralan tayod saray bagat ya inyapay na saray Israelita nensaman?
11 Unong ed Mosaikon Ganggan, wala ray espisipikon bagat ya kaukolan ya iyapay na saray Israelita. (Lev. 9:1-4, 15-21) Nepeg ya anggapoy kabalawan na saray bagat da ta irerepresenta na saratan so perpekton bagat nen Jesus. Sakey ni, wala ray espesipikon instruksion ed kada klase na apay o bagat. Laen tayo pan alimbawa no antoy kaukolan ya gawaen na sakey ya kapananak ya ina. Oniay nabasad Levitico 12:6: “Sano asumpal so saray agew na panaglinis to, a lapu ed sakey a laki ya anak, odino lapu ed sakey a bii ya anak, satan ya ina mangawit naani sakey a kilaw a karnero a sakey taon to ya onkana a sakey ya iyaapay a poolan, tan sakey a sibong na malapati, odino sakey a palekpek, ya onkana a sakey ya iyaapay lapu ed kasalanan, ya iyakar to ed pinto na abung-abung na duypo, angga ed kawalaan na saserdote.” Espisipiko so Ganggan, balet nanengneng tayo ya maaro tan makatunongan so Dios. No anggapoy pakasarag na ina ya mangibagat na karnero, sarag toy mangiyapay na duaran palekpek odino duaran sibong a malapati. (Lev. 12:8) Anggano mairap so bilay to, sikatoy aaroen tan aapresyaen nen Jehova, a singa met ed lingkor ya mas mabli so bagat to. Antoy naaralan tayod satan?
12 Pinaseseg nen apostol Pablo iray Kristiano ya mangiyapay ed Dios na “bagat a panangidayew.” (Heb. 13:15) Nepeg tayon usaren so bibil tayo pian ipakabat so masanton ngaran nen Jehova. Nagagawaan itan na saray agagi tayon emel panamegley na sign language. Saray Kristianon agla makaalis ed abung et nidadayew day Jehova diad pampupulong da ed saray mangaasikaso odino ombibisita ed sikara, tan ontan met ed panamegley na sulat tan telepono. Say bagat a panangidayew
13. Akin ya kaukolan tayon ireport so nagagawaan tayod ministeryo?
13 Lapud inaro tayoy Jehova, mabulos tayon mangiyaapay na bagat a panangidayew. (Mat. 22:37, 38) Balet antoy nepeg ya panmoria tayo ed uksoyan ya pangireport na nagagawaan tayod ministeryo? Say report ya iiter tayon binulan et mikonektaan ed debosyon tayod Dios. (2 Ped. 1:7) Siempre, agtayo iisipen ya kaukolan ya dakel so oras tayo ed ministeryo pian labat dakel so nireport tayo. Diad tua, no say sakey a publisher et limitado lay nagagawaan tod ministeryo lapud maedad la o makapuy lay laman to, sarag toy mangireport na anggan 15 minuto. Aapresyaen nen Jehova iratan ya minuto ta amta ton atan so sankaabigan lan nibagat na publisher. Paneknek met itan na panangaro tod Dios tan panangapresya tod baleg a pribilehyon manlingkor bilang Tasi to. Singa saray arum ya Israelita nensaman ya anggano mairap so bilay da et siansia nin mangiyaapay na bagat ed Dios, saray lingkor nen Jehova natan ya limitado lay nagagawaan da et sarag da nin siansiay manreport. Say report na kada publisher et kaibad sankamundoan ya report, ya makatulong ed organisasyon tayon manplano parad panagpulong a kimey ed arapen. No ontan sirin, kasin nibagan pabelat so pangireport ed nagagawaan tayod ministeryo?
SAY KALIDAD NA PANAGARAL TAN BAGAT A PANANGIDAYEW TAYO
14. Ipaliwawa no akin ya nepeg tayon usisaen so kalidad na panagaral tayo.
14 Kayari tayon inaral iray mablin katuaan ed Levitico, nayarin isipen mon, ‘Mas natatalosan ko la natan no akin ya kaiba yan libro ed pinuyanan a Salita na Dios.’ (2 Tim. 3:16) Anganko mas determinado ka lan mansiansian masanto, aliwa labat ya lapud igaganggan itan nen Jehova noagta lapud manepeg labat ya iter tayod sikato so sankaabigan tayo. Ompan lapud saray naaralan tayod Levitico diad sarayan duaran artikulo et mas apaseseg tayon kotkoten nin maong so Kasulatan. (Basaen so Uliran 2:1-5.) Usisam so kalidad na panagaral mo tan ipikasim itan. Seguradon labay mon awaten nen Jehova so bagat a panangidayew mo. Kasin naiimanom ya naaapektoay iyaaligwas mod espiritual lapud nauupot so oras mod TV, video game, isports, odino arum nin hilig mon gawaen? No ontan, maabig no dalepdepen moy imbaga nen apostol Pablo diad libro na Hebreos.
15, 16. Akin ya diretsaan so impanimbawa nen Pablo ed saray Hebreon Kristiano?
15 Prangka ya maong si Pablo nen sinulatan to ray Hebreon Kristiano. (Basaen so Hebreos 5:7, 11-14.) Diretsaan iray salitan inusar to! Imbaga tod sikara ya “nagmaliw ya epel” so pakadngel da. Akin ya ontan lan kapuersa so impanimbawa nen Pablo? Singa si Jehova, inar-aro to ra tan mapaga lapud akadepende labat irad espiritual ya gatas. Tua, importantin amtaen iray manunan bangat na Inkakristiano. Balet kaukolan so “anawet a naakan” odino aralem iran bangat na Biblia pian onaligwas tayo ya anggad magmaliw itayon matatken ed espiritual.
16 Imbes ya onaligwas iray Hebreon Kristiano pian naibangat day arum, kaukolan ni ya walay mangibangat ed sikara. Akin? Lapud agda labay so “anawet a naakan.” Tepetan moy sarilim: ‘Kasin dugay panmoriak ed anawet iran espiritual ya naakan? Kasin labalabay kon aralen iratan? O agko aaralen iray aralem ya bangat na Biblia tan matalag ak ya manpikasi? No ontan, kasin say problema et say kalidad na panagaral ko?’ Tandaan, agtayo labat pulongan iray totoo noagta kaukolan tayo ran bangatan pian magmaliw iran disipulo.
17, 18. (a) Akin ya nepeg ya regular itayon mangan na anawet ya espiritual a naakan? (b) Antoy nepeg ya panmoria tayod iyinum na alak antis tayon miaral?
17 Nayarin parad dakel ya agagi et aliwan mainomay so manaral na Biblia. Siempre, ag-itayo kokonsiensiaen nen Jehova pian napakiwas itayon manaral. Balet balanglan abayag tayo lan lingkor na Dios o agano ni, nepeg ya tuloytuloy tayon mangan na anawet ya espiritual a naakan. Kaukolan itan pian mansiansia itayon masanto.
18 Pian magmaliw itayon masanto, nepeg tayon usisaen a maong so Kasulatan tan gawaen so pagagawa na Dios. Nengnengen pay agawad saray ananak nen Aaron ya si Nadab tan Abihu, ya pinatey na Dios lapud angiyapay iray ‘sananey ya apoy,’ ya ompan akainum irad saman. (Lev. 10:1, 2) Kayari na satan, imanoen so imbaga na Dios ed si Aaron. (Basaen so Levitico 10:8-11.) Kasin labay ya ibaga na satan a teksto ya agtayo nepeg ya oninum na alak antis tayon miaral? Nonoten irayan punto: Ag-itayo la sakop na Ganggan. (Roma 10:4) Diad arum ya bansa, wala ray agagin oniinum na daiset ya alak legay panangan antis iran miaral. Apatiran kopa na alak so uusaren nensaman ed Paskua. Nen inggapo nen Jesus so Memoryal, pinainum to iray apostol to na alak ya mangirerepresentad dala to. (Mat. 26:27) Isesebel na Biblia so alablabas ya kakainum na alak tan panagbuanges. (1 Cor. 6:10; 1 Tim. 3:8) Tan agsarag na konsiensia na dakel a Kristiano so oninum na anggan daiset labat ya alak antis iran mibiang ed sagradon panaglingkor. Balet, nandurumay situasyon ed kada bansa, tan say importante et ‘nibiig tayo so masanto’ ed mabanday, pian mansiansian masanto so kagagawa tayo tan napaliket so Dios.
19. (a) Antoy nepeg tayon tandaan no nipaakar ed panagdayew na pamilya tan personal ya panagaral? (b) Antoy determinadom ya gawaen pian nipanengneng mon masanto ka?
19 Dakel ni nadiskobrem ya espiritual a kayamanan no kotkoten mo iratan diad Salita na Dios. Usar mo ray publikasyon ya makatulong ed pan-research pian mas onaligwas so kalidad na panagdayew na pamilya yo tan personal ya panagaral mo. Kabaten mo nin maong si Jehova tan saray gagala to. Onapit kad sikato. (Sant. 4:8) Manpikasi kad Dios a singa samay salmista ya oniay inkansion to: ‘Lukasan mo ray matak pian nanengneng koy makapakelkelaw a pamaakaran ed ganggan mo.’ (Sal. 119:18) Agmon balot ikokompromiso iray ganggan tan prinsipyo ed Biblia. Mabulos mon unoren so ganggan na “Masanton Dios” a si Jehova, tan maseseg ya mibiang ed “masanton kimey na maong a balita na Dios.” (1 Ped. 1:15; Roma 15:16) Diad sarayan magulon kaunoran ya agew, ipanengneng mon masanto ka. Komon ta amin tayo et masanto ed kagagawa tayo pian nasuportaan tayoy soberanya na masanton Dios tayo, si Jehova.
^ par. 6 Nengnengen so “Tepetepet Manlapud Saray Managbasa” diad Say Panag-bantayan ya Mayo 15, 2002.


text:
Sarag Mon Labanan si Satanas
—Tan Manalo Ka!
“Ontalindeg kayo sumpad [si Satanas], a pabiskeg yoy pananisia yo.”
1. (a) Akin ya kakkaukolan tayon labanay Satanas natan? (b) Panon tayon makaseguro ya sarag tayon taloen si Satanas?
KAKALABANEN nen Satanas iray alanaan ya wadia nid dalin tan say ‘arum a karnero.’ (Juan 10:16) Lapud antiktikey lay nakekeran panaon na Diablo, labay ton dakel a lingkor nen Jehova so nabuag to anggad posible. (Basaen so Apocalipsis 12:9, 12.) Natalo tayo kasi si Satanas ed sayan laban? On! Ibabaga na Biblia: “Sumpa yo so Diablo, tan arawian to kayo.”
2, 3. (a) Akin ya labay nen Satanas ya nonoten na totoo ya sikatoy aliwan tua? (b) Panon tayon amta ya talagan walay Satanas?
2 Dakel so agmanisia ya talagan walay Satanas. Iisipen dan si Satanas tan saray demonyo to et imahinasyon labat ya singa walad saray nobela, pelikulan horror, tan video game. Ibabaga dan ignorantin too labat so manisiad saray mauges ya espiritu. Kasin onsyosyodot si Satanas ta iisipen na totoo ya sikato tan saray demonyo to et imahinasyon labat? Andi. Diad tua, mas mainomay ton nabulag so kanonotan na saramay ontan so nononoten da. (2 Cor. 4:4) Labay nen Satanas ya ontan so isipen na saray totoo pian naloko to ra.
3 Bilang lingkor nen Jehova, ag-itayo naloko nen Satanas. Amta tayon tua so Diablo, ta sikato imay akitongtong ed si Eva panamegley na uleg. (Gen. 3:1-5) Si Satanas imay angantiaw ed si Jehova nen kinuestion toy motibo nen Job. (Job 1:9-12) Si Satanas met imay anukso ed si Jesus. (Mat. 4:1-10) Tan nen niletneg so Panarian na Dios nen 1914, si Satanas imay ginmapon “akilaban” ed saray alanaan ya wadia nid dalin. (Apo. 12:17) Itutultuloy to itan ya laban anggad natan ta labay ton deralen so pananisia na saray alanaan tan na arum a karnero. Pian manalo tayo sirin, nepeg tayon labanan si Satanas tan pansiansiaen tayon mabiskeg so pananisia tayo. Aralen tayod sayan artikulo so taloran paraan pian nagawaan tayo itan.
IPULISAY SO PAMPASIRAYEW
4. Panon ya impanengneng nen Satanas ya sikatoy mapasirayew?
4 Mapaspasirayew si Satanas. Sikato lay sankalastogan ya persona ta makmakpel ton kinuestion so kanepegan nen Jehova ya manuley tan labay ton sikato so dayewen. Kanian say sakey ya paraan pian nalabanan tayoy Satanas et no ipulisay tayoy pampasirayew tan manpaabeba tayo.
5, 6. (a) Kasin makapuy no walay kompiyansa tan respeto tayod sarili tayo? Ipaliwawa. (b) Anto ran alimbawa ed Biblia so mangipapanengneng ya mapeligro so pampasirayew?
5 Aliwan makapuy no walay kompiyansa tan respeto tayod sarili tayo. Tan siempre, natural labat ya maliket tayo no sikatayo tan saray kaaro tayo et akagaway kamaongan odino awalaan na maong a bengatla. Anggapoy makapuy ed satan. Imbaga nen apostol Pablo ed saray taga Tesalonica: “Ipapasirayew mi kayo ed limog na saray kongregasyon na Dios lapud panagsungdo tan pananisia yo anggaman ed amin a panamasegsegang tan kairapan a sasagmaken yo.” (2 Tes. 1:4) Kanian, ayos labat no maliket tayod agawaan na arum tan proud tayod sarili tayo. Tan natural met labat ya agtayo ibaing so pamilya, kultura, odino lugar ya binalegan tayo.
6 Balet walay klase na pampasirayew ya deralen toy relasyon tayod arum tan pikakaaro tayod si Jehova. Atan imay pampasirayew ya gawaen to kan masinti tan agmo awatey simbawa. (Sal. 141:5) Sayan klase na pampasirayew et ipapanengneng na saramay atagtagey so pakanengneng dad sarili da tan saramay “manisia ya mas maong ira nen say arum anta anggapo met so rason.” Kabusol nen Jehova so ontan ya pampasirayew. (Eze. 33:28; Amos 6:8) Balet labalabay nen Satanas no ontan so ipapanengneng na totoo ta aaligen day inkamapasirayew to. Seguradon malikeliket si Satanas ed inkamapaatagey nen Nimrod, Faraon, tan Absalom
7, 8. (a) Akin ya nibagan mikonektaan so diskriminasyon ed panagpasirayew? (b) Ipaliwawa no panon ya makaderal ed pankakasakey na kongregasyon so panagpasirayew.
7 Ipapanengneng na totoo natan so panagpasirayew ed nanduruman paraan. Sakey ed saya et say diskriminasyon. No ontan so sakey a too, “lalabien odino bubusolen to so arum ya dumay rasa to” tan “manisia ya walay nanduruman kualidad tan abilidad na kada rasa, ya isipen ton wala ray rasa ya mas maong nen say arum.” Lapud saya, dakel ya panlalaban, guerra, tan graben panagpatey so agawa.
8 Siempre, ag-iya nagawad Kristianon kongregasyon. Balet wala ray nagagawan agpantatalosan ed saray agagi, ya nayarin onggapo lapud inkamapaatagey, tan onloor ya anggad agla nakontrol. Ontan so agawa ed saray Kristiano nen inmunan siglo, kanian oniay intepet nen Santiago ed sikara: “Antoy sengegan na panlalaban tan pankokolkol yo?” (Sant. 4:1) On, no busolen tayoy arum tan isipen tayon mas maong tayo nen say sikara, nayarin makapansalita odino makagawa tayoy makasakit ed liknaan da. (Uli. 12:18) Talagan deralen na panagpasirayew so pankakasakey na kongregasyon.
9. Panon itayon tutulongan na Biblia pian nalabanan so panaglabi tan arum nin klase na pampasirayew? (Nengnengen so litratod gapo na artikulo.)
9 No singa iisipen tayon mas maong tayo nen say arum, tandaan ya “siopaman a mapaatagey so puso to et kabkabusol nen Jehova.” (Uli. 16:5, NW) Kaukolan tayo met ya usisaen so puso tayo tan tepetay sarili tayo: ‘Kasin isipen kon mas maong ak nen saray totoon dumay rasa, bansa, odino kultura da?’ No ontan so iisipen tayo, nalilingwanan tayon ‘ginawa na Dios manlapud sakey a too so kada nasyon na totoo.’ (Gawa 17:26) Labay ton ibaga, saksakey so rasa tayo ta amin tayo et nanlapud si Adan. Kanian, agtayo iisipen ya wala ray rasa ya mas maong nen say arum. Labalabay nen Satanas no ontan so isipen tayo ta makaderal itan ed aroan tan pankakasakey na saray Kristiano. (Juan 13:35) Pian nalabanan tan natalo tayoy Satanas, kaukolan tayon paliisan so pampasirayew.
PALIISAY MATERYALISMO TAN PANANGAROD MUNDO
10, 11. (a) Akin ya nayarin mainomay itayon naimpluensyaan ya aroen so mundo? (b) Antoy nansumpalan nen Demas lapud impangaro tod mundo?
10 Si Satanas so “manuley na sayan mundo,” tan saya et walad pakayari to. (Juan 12:31; 1 Juan 5:19) Kanian, say impluensya na sayan mundo et kontra ed estandarte na Biblia. Siempre, aliwan amin ya walad mundo et mauges. Balet, ilaloan tayon usaren nen Satanas iyan mundon kontrolado to pian nawalaan tayoy mauges ya pilalek tan makapankasalanan tayo. Odino impluensyaan to itayon aroen so mundo pian nibaliwala tayoy pandayew ed si Jehova.
11 Wala ray Kristiano nen inmunan siglo ya angarod mundo. Singa bilang, insulat nen Pablo: “Tinaynan to ak nen Demas lapud inaro toy kaplesan a sistema na mundo.” (2 Tim. 4:10) Ag-espisipikon imbaga na Biblia no antoy inaro nen Demas ed sayan mundo, ya lapud satan et tinaynan toy Pablo. Nayarin mas inaro la nen Demas so materyal iran bengatla nen say panaglingkor tod Dios. No bilang ta ontan so agawa, abalang nen Demas iray marakdakep ya espiritual ya pribilehyo to. Duga kasi ginawa to? Andi. Ta anggapoy niiter na sayan mundo ya mas maabig nen saray bendisyon ya iter komon nen Jehova ed sikato no agto tinaynan si Pablo!
12. Panon itayon napalikdo nen Satanas panamegley na “pakayari na kaykayamanan”?
12 Nayarin ontan met so nagawad sikatayo. Bilang Kristiano, natural labat ya labay tayon taryaan na materyal so sarili tan pamilya tayo. (1 Tim. 5:8) Amta tayon labay nen Jehova ya na-enjoy tayoy bilay ta inikdan toy Adan tan Eva na balibalin paraiso ya panayaman da. (Gen. 2:9) Balet nayarin usaren nen Satanas so “pakayari na kaykayamanan” pian napalikdo itayo. (Mat. 13:22) Iisipen na dakel ya say kuarta tan materyal iran kayamanan so mamaliket ed sikara. Napapalikdo itayo no ontan so iisipen tayo, tan nayarin lapud satan et nabalang tayo lay sankamablian ya kayamanan tayo
LABANAY SEKSUAL YA IMORALIDAD
13. Panon ya ipapaseseg na sayan mundo so lingon panmoria nipaakar ed panangasawa tan sekso?
13 Say sakey nin paraan ya uusaren nen Satanas et say seksual ya imoralidad. Iisipen na dakel natan ya say panmatoor ed asawa tan ed mismon uksoyan na panangasawa et karaanan la tan masyadon istrikto. Singa bilang, oniay imbaga na sakey ya sikat ya aktres: “Balanglan laki odino bii ka, imposiblin saksakey labat so asawam. Anggapo ni akabat kon matoor odino malabay ya manmatoor ed asawa to.” Imbaga met na sakey ya aktor: “Agak segurado no talagan natural ed sikatayo ya saksakey labat so labay tayon nakaiba diad interon bilay tayo.” Seguradon malikeliket si Satanas no ibabaliwala na maimpluensyan totoo so regalo na Dios ya panangasawa. Kontra so Diablo ed uksoyan na panangasawa, tan agto met labay ya magmaliw a maliket iray sanasawa. Kanian, pian nalabanan tayoy Satanas tan manalo tayo, kaukolan ya suportaan tayo so uksoyan na Dios ed panangasawa.
14, 15. Panon tayon nalabanan so seksual ya imoralidad?
14 Balanglan walay asawam odino single ka, gawam so anggaay nayarian mon labanan so amin ya klase na seksual ya imoralidad. Mainomay kasi ya? Andi! Singa bilang, no sakey kan kalangweran, ompan wala ray kaklasem ya narengel mon ilalastog da ya misi-sex irad anggan siopan labay da. Nayarin ilastog da met so pisi-sexting da
15 No natutukso kan manggaway seksual ya imoralidad, antoy nepeg mon gawaen? Bidbir moy kakapuyan mo. (Roma 7:22, 23) Ipikasim ed Dios ya ikdan to kay biskeg pian nalabanan mo itan. (Fil. 4:6, 7, 13) Paliisan mo ray situasyon ya natukso kan manggaway imoral. (Uli. 22:3) Tan no walay tukso, ipulisay mon tampol.
16. Panon ya nilabanan nen Jesus iray tukso nen Satanas, tan antoy naaralan tayod alimbawa to?
16 Pian nalabanan tayoy tukso, aligen tayoy alimbawa nen Jesus. Sikatoy ag-apalikdo ed saray impormisa nen Satanas, tan agto la anggan nannonot no kasin awaten to iratan odino andi. Imbes, oniay tampol ya imbaga to: “Walan nisulat.” (Basaen so Mateo 4:4-10.) Kabisado nen Jesus so Salita na Dios, kanian amta ton tampol no anto ran teksto so usaren to pian nalabanay tukso. Nalabanan tan natalo tayoy Satanas no agtayon balot abuloyan ya natukso itayon manggaway seksual ya imoralidad.
MANSUNGDO PIAN MANALO!
17, 18. (a) Anto ni arum ya patit ya uusaren nen Satanas, tan akin ya agtayo la iratan pankelawan? (b) Antoy nagawad si Satanas, tan akin ya lapud satan et napaseseg kan mansungdo?
17 Say pampasirayew, materyalismo, tan seksual ya imoralidad et talora labat ed saray patit nen Satanas. Dakel ni uusaren to. Singa bilang, say arum ya Kristiano et susumpaen na saray kapamilya da, babalawen na saray kaeskuela da, odino sesebelan na gobierno so pampupulong da. Agtayo la iratan pankelawan ta oniay impasakbay nen Jesus ed saray patumbok to: “Magmaliw kayon puntirya na panagbusol na amin a totoo nisengeg ed ngaran ko; balet samay akapansungdo anggad anggaan et sikatoy nilaban.”
18 Panon tayon nalabanan tan natalo si Satanas? Imbaga nen Jesus ed saray disipulo to: “Dia ed panagsungdo yo et nilaban yo so kamarerwa yo.” (Luc. 21:19) Tandaan tayo ya antokaman a mauges ya gawaen ed sikatayo na anggan siopan too et aliwan permanente. Anggapoy siopaman ya makaderal ed mablin relasyon tayod Dios, puera labat no paulyan tayon ontan so nagawa. (Roma 8:38, 39) Dia tua, anggano wala ray lingkor nen Jehova ya ompatey, agto labay ya ibagan analo si Satanas. Bilayen ira lanlamang nen Jehova! (Juan 5:28, 29) Si Satanas so anggapo lan talagay ilalo to. Kayarin deralen iyan mauges ya sistema na mundo, si Satanas et ibasileng ed kaaralman tan mansiansian ditan ed 1,000 taon. (Apo. 20:1-3) Kayari Sanlibon Taon ya Uley nen Jesus, diad antikey a panaon et “ibulos si Satanas ed impakapriso to” pian salien ton palikdoen iray perpekton totoo. Kayari to ‘tan, sikatoy sigpot lan deralen. (Apo. 20:7-10) Anggapo lay ilalo nen Satanas, balet sika, wala! Sumpam si Satanas tan pabiskeg moy pananisiam. Sarag mon labanan tan manalo ka!


text:
TEPET NA SARAY KABATAAN
No Panon so Magmaliw a Balanse ed Panangan
Seguradon antam ya makapuy ed laman so aliwan balanse ya panangan. No say sakey et apasal ya mangan na aliwan masustansia manlapud inkaugaw to, seguradon awi-awit to itan anggad itatken to. Kanian natan ni labat, importante ya napasal ka lan mangan na duga.
Anto so balansin panangan?
Ibabaga na Biblia ya importantin “balanse” tayo, kaiba la ditan so panangan tayo. (1 Timoteo 3:11) Kanian importantin naamtaan mo ya . . .
Kaiba ed balansin panangan so amin a grupo na panangan. Kaiba ed limaran grupo na panangan so protina, prutas, pising, belas, tan produkto ya nanlapu ed gatas. Say arum ya totoo et agda ipipila ed kakanen da so sakey odino duaran grupo na panangan lapud labay day onebeng. Balet diad tua, kulang na sustansia so laman da.
Salien iya: Man-research odino onkonsulta ed doktor mo pian naamtaan mo no anto ran sustansia so naala ed saray panangan. Singa bilang:
Say carbohydrates et mangiter na biskeg. Say protina et ontulong ed laman mo pian nalabanan toy impeksion, tan makabuo tan mangapiger na tissue. Wala ray klase na fats ya no dugaruga so karakel na kanen mo et ontulong pian naiwasan moy sakit ed puso tan pabiskegen to ka.
“Sasalien kon kanen so amin ya grupo na panangan tan magmaliw a balanse. Parad siak, agmet makapuy no sagpaminsan et mangan ka na sitsirya odino diad fast food. Pero aliwan duga no atan met lan lanang so kakanen mo. Mas maabig no lanang kan balanse.”—Brenda.
Say balansin panangan et aliwan sobsobra, aliwa met ya dagdaiset. Kanian aliwa no maumit kan maong, manpalipas ka na panangan insan mangan kay imbunton, odino iwasan moy sakey a panangan anggano labalabay mo.
Salien iya: Diad loob na sakey bulan, bantayan moy panangan mo. Maminpiga ya nagagawaan mo may abitla ed tagey? Anto ray nayarin umanen mo pian magmaliw kan balanse ed panangan mo?
“No maminsan, sobsobra so calorie na saray kakanen ko, no arum balet kulang ya maong. Pero naisip ko ya mas maabig no agko la bibilangen so calorie na kakanen ko, basta agak la mamangan na sobsobra tan agak la manbugno no naksel ak la. Abayag insan ko agawaan, pero natan balanse lay panangan ko.”—Hailey.
Panon kon napasalan so pangan na duga?
Manplano. Ibabaga na Biblia: “Saray plano na makuli et seguradon ontalona” o nagawa. (Proverbio 21:5) Kaukolan moy manplano no labay mon napasalan so mangan na duga.
“Kaukolan moy manplano pian makapangan kay masustansia, tan mas maong no sikan mismo so manparaan na kanen mo. Sulit so panggawa ed saya tan makatipid ka ni.”—Thomas.
Salatan na masustansia iray kakanen mo. Ibabaga na Biblia: “Alwaran mo so makanan karunongan tan say abilidad a mannonot.” (Proverbio 3:21) Usar moy karunongan tan abilidad mon mannonot pian makaisip ka na nanduruman paraan pian napasalan moy mangan na duga.
“Sinalik ya kada agew, salatan ko iray aliwan masustansian kakanen ko na masustansian naakan. Singa bilang, imbes ya mangan ak na tsokolate, mangan ak na mansanas. Natan et maminpigak lan nagagawaan kada agew.”—Kia.
Magmaliw ya realistiko ed labay mon nagawa. Ibabaga na Biblia: “Mangan ka a malikeliket.” (Eclesiastes 9:7) Ompan lapud pansasagpot mon magmaliw a balanse ed panangan mo et agka la maliket, odino sobra lay panaalwar mod panangan. No labay moy manpaebeng, seguradoen ya healthy ka nin siansia. Importante ya realistiko ka ed labay mon nagawa ed sarilim.
“Aya labat, inmebeng ak na masulok ya 13 kilo. Balet agak balot nampalipas na panangan o sinibletan koy sarilik ya agmangan na dessert. Atanggap ko ya aliwan mainomay so manbawas na timbang tan kaukolan kon umanen so lifestyle ko.”—Melanie.


text:
LEKSION 26
Panon Itayon Makatulong ed Panmintina na Kingdom Hall?
Say masanton ngaran na Dios et walad kada Kingdom Hall na Saray Tasi nen Jehova. Kanian ipapasen min pribilehyo tan importantin kabiangan na sagradon panagdayew mi so pitulongan pian mansiansia itan ya malinis, presentable, tan maayos. Sarag na amin so mitulongan.
Manboluntaryon manlinis kayari aral. Kasumpal na kada aral, malikeliket ya lilinisan na saray agagi so Kingdom Hall. Maminsan ed sakey simba, walay mas detalyadon panaglinis ya gagawaen. Sakey ya elder o ministeryal a lingkor so mangidaulo ed satan, tan walay listaan na saray nepeg dan gawaen. Nayarin walay manpanis, man-mop, o man-vacuum na flooring, manpunas, man-ayos na yurongan, manlinis na CR, manlinis na bintana tan salming, mangibantak na basura, odino manlinis ed paway tan kaliberliber na Kingdom Hall. Wala met so agew ya iyeeskedyul mi kada taon parad impasyan panaglinis. Ipipila mi met ed panaglinis iray anak mi kanian nanaaralan dan respetoen so pasen a pandadayewan mi.—Eclesiastes 5:1.
Manboluntaryo ya ontulong ed panag-apiger. Kada taon, walay detalyadon inspeksion ya gagawaen ed loob tan paway na Kingdom Hall. Base ed resulta na inspeksion, kaukolan so regular ya panmintina pian mansiansian maayos so Kingdom Hall tan napaliisay baleg ya gastos. (2 Awaran 24:13; 34:10) Say Kingdom Hall ya malinis tan namimintina ya maong et manepeg a pasen ya pandayewan ed Dios. No mitulongan tayo, ipapanengneng tayon inaro tayoy Jehova tan papablien tayoy pasen a pandadayewan ed sikato. (Salmo 122:1) Mangiter met itan na maabig ya pantasi ed lugar tayo.—2 Corinto 6:3.
Akin et agtayo nepeg ya paulyan so pasen ya pandadayewan tayo?
Anto ray uksoyan pian napansiansian malinis so Kingdom Hall?


text:
”Say Pangiteen na Nonot ed Espiritu et Mangitonton ed Bilay tan Kareenan”
“Saramay manbibilay unong ed espiritu et [pinonot da ray] bengatlan nipaakar ed espiritu.”—ROMA 8:5.
1, 2. Akin ya say Roma kapitulo 8 et nepeg ya ikday imano na saray alanaan ya Kristiano?
NO PANAON na memoryal na impatey nen Jesus, kasin babasaen moy Roma 8:15-17? Posible. Ipapaliwawa na satan ya teksto no panon ya naamtaan na saray Kristiano ya alanaan ira—say masanton espiritu so mantatasi a kaiba na espiritu ra. Tan diad gapo na satan ya kapitulo et abitla iramay “akikasakey ed si Kristo Jesus.” Balet, kasin say Roma kapitulo 8 et para labat ed saray alanaan? Odino makatulong met itan ed saray Kristiano ya say ilalo da et manbilay diad dalin?
2 Sayan kapitulo et manunan parad saray alanaan ya Kristiano. Inawat da so “espiritu” legan dan “aalagaren so pakatagibi bilang ananak, say kibulos ed saray laman” da. (Roma 8:23) On, say ilalo ra et magmaliw iran ananak na Dios diad tawen. Nagmaliw ya posible itan lapud sikaray abautismoan bilang Kristiano, tan arondon ira, aperdona iray kasalanan da, tan inyabawag a matunong bilang espiritual ya ananak.—Roma 3:23-26; 4:25; 8:30.
3. Akin ya say Roma kapitulo 8 et nepeg met ya ikday imano na saray Kristiano ya diad dalin so ilalo ra?
3 Balet, say Roma kapitulo 8 et nepeg ya imanoen met na saray Kristiano ya say ilalo ra et manbilay diad dalin lapud impasen met ira na Dios ya matunong. Nanengneng tayo itan ed akaunan insulat nen Pablo. Diad kapitulo 4 et binitla toy Abraham, ya kabkabat a mabiskeg so pananisia to. Sikatoy nambilay antis ya inter nen Jehova so Ganggan ed Israel tan antis ya inatey si Jesus parad sikatayo. Balet, siansian naimano nen Jehova so nikadkaduman pananisia nen Abraham tan sikatoy impasen ton matunong. (Basaen so Roma 4:20-22.) Sarag met nen Jehova ya ipasen a matunong iray matoor a Kristiano natan ya say ilalo ra et manbilay ya anggapoy anggaan diad dalin. Kanian makatulong met ed sikara so Roma kapitulo 8 ya manunan insimbawa ed saray matunong.
4. No babasaen tayo so Roma 8:21, anto ray itepet tayod sarili tayo?
4 Ipapaseguro na Roma 8:21 ya talagan onsabi so balon mundo. Impromisa na sayan bersikulo ya “saray pinalsa et nibulos met manlapud impakaaripen ed kabubulok tan nawalaan na maglorian kawayangan bilang ananak na Dios.” Balet, wadman ka kasi? Naawat mo kasi itan ya bendisyon? Kombinsido ka kasi ya niwalad sika iratan? Makatulong ed sika iray simbawan nabasa ed Roma kapitulo 8.
“PANGITEEN NA NONOT ED LAMAN”
5. Diad Roma 8:4-13, anton seryoson bengatla so tinukoy nen Pablo?
5 Basaen so Roma 8:4-13. Diad Roma kapitulo 8 et nabasa so pandumaan na saramay manaakar “unong ed laman” tan manaakar “unong ed espiritu.” Nayarin isipen na arum ya say tutukoyen na saya et saray anggapod katuaan tan saray walad katuaan, saramay aliwan Kristiano tan Kristiano. Balet, say sinulatan nen Pablo et “amin ya inad-aro na Dios a walad Roma, a tinawag pian magmaliw a masanto.” (Roma 1:7) Kanian say pankokomparaen nen Pablo et saray Kristianon manaakar unong ed laman tan saray Kristianon manaakar unong espiritu. Antoy pandumaan da?
6, 7. (a) Anto ray pigaran angusaran ed salitan “laman” diad Biblia? (b) Anton “laman” so tutukoyen nen Pablo diad Roma 8:4-13?
6 Pantongtongan tayo ni so salitan “laman.” Antoy tutukoyen nen Pablo? Nandurumay impangusar na Biblia ed salitan “laman.” No maminsan et nausar iya parad literal a laman. (Roma 2:28; 1 Cor. 15:39, 50) Ontutukoy met iya ed sankapamilya. Saray Judio et inturing nen Pablo ya ‘kakanayon tod laman.’—Roma 9:3.
7 Balet, nalinewan tayod insulat nen Pablo ed kapitulo 7 no anto ’tay “laman” ya tutukoyen to diad Roma 8:4-13. Imbaga to ya say ‘pambilay unong ed laman,’ et walay koneksion tod “saray makasalanan a pilpilalek” ya saratan et “onkikiwas ed laman” da. (Roma 7:5) Lapud satan et atalosan tayon “saramay manbibilay unong ed laman” ya tinukoy nen Pablo et saramay “pinonot da ray bengatlan nipaakar ed laman.” Say tutukoyen to et saray totoon pakokontrol ed pilalek da tan tendensia na agperpekton too. Diad antikey ya salita, sikara iramay totoon unor-unor ed pilalek, panlabayan, tan pirpirawat da, balanglan nipaakar ed sekso tan arum ni ra.
8. Akin et pinasakbayan nen Pablo iray Kristiano nipaakar ed panakar “unong ed laman” anggano alanaan ira?
8 Balet ompan mankelaw so arum no akin a kaukolan ya bilinen nen Pablo iray alanaan ya Kristiano nipaakar ed kapeligroan na pambilay “unong ed laman.” Tan kasin posible ya nagawa met itan ed saray Kristiano natan ya inawat na Dios bilang kakaaro to tan impasen ton matunong? Makapaermen ta anggan siopan Kristiano et nayarin natukson manakar unong ed makasalanan ya laman. Singa bilang, insulat nen Pablo ya wala ray pigaran agagi ed Roma ya nagmaliw ya “ariripen na saray mismon eges da,” a nayarin ontutukoy ed pilalek ed sekso, panangan, iinumen, odino ed arum ni. Wala ni ingen iray ‘aayaten da ray inosente.’ (Roma 16:17, 18; Fil. 3:18, 19; Jud. 4, 8, 12) Tan wala met so sakey ya agi ed Corinto ya ‘inyamong toy asawa nen ama to.’ (1 Cor. 5:1) Kanian natatalosan tayo no akin ya ingganggan na Dios si Pablo ya pasakbayan iray Kristiano nipaakar ed “pangiteen na nonot ed laman.”—Roma 8:5, 6.
9. Antoy agkaiba ed pasakbay nen Pablo ya walad Roma 8:6?
9 Sayan pasakbay et importante ni anggad natan. Anggano abayag lan manlilingkor ed Dios so sakey a Kristiano, posiblin natukso nin siansia ya nonoten iray bengatlan unong ed laman. Agkaibad saya so sagpaminsan ya pannonot na sakey a Kristiano ed panangan, trabaho, panrelaks, odino pangasawa. Normal labat ya nonoten iratan na saray lingkor na Dios. Anggan si Jesus et na-enjoy toy mangan tan mamakan. Amta ton kaukolan tayo met so manrelaks. Tan insulat nen Pablo ya walay dugan panaon parad pangipatnag na panangaro ed asawa.
10. Diad Roma 8:5, 6, antoy tutukoyen na salitan “pangiteen na nonot”?
10 Anto sirin so tutukoyen nen Pablo ed salitan “pangiteen na nonot ed laman”? Say Griegon salitan inusar to et mankabaliksay “pannonot tan pangipapuso ed sakey a bengatla, pampokus ed sakey a plano.” Saramay manbibilay unong ed laman et manpapaimpluensya rad makasalanan ya tendensia. Oniay inkomento na sakey ya iskolar nipaakar ed satan ya salitan nausar ed Roma 8:5: “Say sankanonot da—paniinteresan dan maong, bungay sangi ra, gagawaen tan irarayew da—et saray bengatlan nipaakar ed laman.”
11. Anto ray nepeg tayon nonoten no itetepet tayod sarili tayo, ‘Antoy labalabay ko?’
11 Duga labat ya usisaen na saray Kristiano ed Roma no antoy akapokusan dad bilay. Kasin iimpluensyaan odino akapokus so bilay dad saray “bengatlan nipaakar ed laman”? Tan duga labat ya usisaen tayo met so bilay tayo. Antoy labalabay ko, tan antoy bungay sangik? Antoy naynay kon gagawaen? Nayarin namoria na arum ya say pampopokusan da manaya et diad pan-inum na nanduruman klase na alak, pamparakep na abung, pananap na balon desinyo na kawes, pampuunan, pampasyar, tan arum ni. Aliwa met iratan ya mauges; kabiangan na bilay iratan. Singa bilang, aminsan et nanggaway alak si Jesus, tan binilin nen Pablo si Timoteo ya oninum na “daiset ya alak.” (1 Tim. 5:23; Juan 2:3-11) Balet kasin si Jesus tan si Pablo et “bungay sangi ra, gagawaen tan irarayew da” so pan-inum na alak? Kasin naynay dan pipirawaten tan atan so “bungay sangi ra”? Andi. Sikatayo balet ey? Antoy labalabay tayo?
12, 13. Akin ya seryoson bengatla no antoy sankanonot tayo?
12 Importante ya usisaen tayoy sarili tayo. Akin? Ta oniay insulat nen Pablo: “Say pangiteen na nonot ed laman et mangitonton ed ipapatey.” (Roma 8:6) Seryoso itan—pateyen na satan so sakey ed espiritual natan tan literal ya ompatey ed arapen. Balet aglabay ya ibaga nen Pablo ya no say sakey et ginapoan ton ‘iteen so nonot to ed laman,’ segurado lan ompatey. Sarag to ni manguman. Singa samay imoral ya laki diad Corinto ya tinumbok toy pilalek na “laman” to kanian adispelosip. Balet, sarag toy manguman tan onman so ginawa to. Intunda toy manakar unong ed laman tan impetek toy kabibilay to.—2 Cor. 2:6-8.
13 No asarag na saman ya laki so manguman, sarag met na saray Kristiano natan so manguman, lalo no aliwa met ya onman kagrabe so agawaan da kompara ed samay ginawa na laki ed Corinto. Seguradon napakiwas iray Kristiano ya manguman ed samay impasakbay nen Pablo a pansumpalan na siopaman ya ‘iteteen toy nonot to ed laman’!
“PANGITEEN NA NONOT ED ESPIRITU”
14, 15. (a) Imbes ya ‘iteen tayoy nonot tayod laman,’ antoy nepeg tayon nonoten? (b) Antoy aglabay ya ibaga na “pangiteen na nonot ed espiritu”?
14 Kayarin amasakbay so apostol nipaakar ed “pangiteen na nonot ed laman,” angiter na panamaseguro: “Say pangiteen na nonot ed espiritu et mangitonton ed bilay tan kareenan.” Talagan marakdakep itan ya resulta odino bendisyon—bilay tan kareenan! Panon tayon nagamoran itan?
15 “Say pangiteen na nonot ed espiritu” et agto labay ya ibagan say sakey et kaukolan ya masansanto odino talagan nikadkaduma. Aliwan puros nipaakar ed Biblia, panangaro ed Dios, odino ilalo ed arapen so sankanonot tan ibabaga to. Tandaan ya si Pablo tan saramay Kristiano nen inmunan siglo ya apaliket day Dios et nambilay iran normal. Angan tan inminum ira. Dakel ed sikaray angasawa tan nampamilya, tan nantrabaho pian walay pambilay da.—Mar. 6:3; 1 Tes. 2:9.
16. Anggano ginawa met nen Pablo iray normal a kabiangan na bilay, antoy manunad sikato?
16 Balet, ag-inabuloyan na saraman ya totoo na Dios ya magmaliw lan manunad sikara iray normal ya kabiangan na bilay da. Kayarin nipaamta ya managgaway tolda si Pablo, nabasa tayo no antoy manuna ed bilay to: Inyuna toy panagpulong tan panagbangat a kimey. (Basaen so Gawa 18:2-4; 20:20, 21, 34, 35.) Tan saratan a kimey so impaseseg tod saray agagi ed Roma. On, akasentroy bilay nen Pablo ed saray espiritual ya kimey. Kaukolan ya aligen na saray agagi ed Roma so alimbawa to, tan ontan tayo met.—Roma 15:15, 16.
17. No ‘iteen tayoy nonot tayo ed espiritu,’ antoy pagmaliwan na bilay tayo?
17 Antoy resulta no manpokus tayod espiritual? Malinew so ebat na Roma 8:6: “Say pangiteen na nonot ed espiritu et mangitonton ed bilay tan kareenan.” Say labay ya ibaga na satan et abuloyan tayo so nonot tayon impluensyaan odino igiya na masanton espiritu, tan mitunosan ed panlabayan tan kanonotan na Dios. Makapanilalo tayo ya no iteen tayoy nonot tayod “espiritu,” magmaliw ya maliket tan makabaliksan so bilay tayo natan. Tan diad arapen et nawalaan tayoy bilay ya anggapoy anggaan, balanglan diad tawen odino diad dalin.
18. Panon ya say “pangiteen na nonot ed espiritu” et manresultad kareenan?
18 Imanoen tayoy panamaseguro ya “say pangiteen na nonot ed espiritu et mangitonton ed . . . kareenan.” Dakel ya totoo so aliwan mareen so nonot da. Pipirawaten da itan, balet wala la itan ed sikatayo. Lapud walad sikatayo so ontan ya klase na kareenan, pansasagpotan tayoy mikareenan ed saray kapamilya tan kakongregasyon tayo. Natatalosan tayo ya anggapod sikatayoy perpekto. Kanian no maminsan et wala ray problema, tan no nagawa itan, naaralan tayon tumboken iyan simbawa nen Jesus: ‘Mikareenan ka ed agim.’ (Mat. 5:24) Mas mainomay tayon tumboken itan no tandaan tayon saray agagi tayo et manlilingkor met ed “Dios a mangiiter na kareenan.”—Roma 15:33; 16:20.
19. No iteen tayoy nonot tayo ed espiritu, anton importantin klase na kareenan so nagamoran tayo?
19 Tan wala ni sakey ya importantin klase na kareenan. Lapud ‘iteteen tayo so nonot tayo ed espiritu,’ walay pikakareenan tayod Nanggawa ed sikatayo. Oniay insulat nen Isaias ya onaplikad panaon to balet mas baleg so kasumpalan to natan: “Salimbengan mo [Jehova] iramay sigpot a manmamatalek ed sika; ikdan mo ra na mantultuloy a kareenan, lapud sika so panmamatalekan da.”—Isa. 26:3; basaen so Roma 5:1.
20. Akin ya misalsalamat kad simbawa na Roma kapitulo 8?
20 Kanian, balanglan alanaan itayo odino walay ilalo tayon manbilay ya anggapoy anggaan diad paraison dalin, misalsalamat itayo ed simbawa na Dios ya walad Roma kapitulo 8. Aapresyaen tayo so panamaseseg ya agtayo aabuloyan so “laman” ya magmaliw lan manunad bilay tayo! Imbes, natatalosan tayon makabat so pambilay base ed sayan panamaseguro: “Say pangiteen na nonot ed espiritu et mangitonton ed bilay tan kareenan.” No gawaen tayo itan, nagamoran tayo ray anggapoy anggaan ya bendisyon, ta oniay insulat nen Pablo: “Say bayar na kasalanan et patey, balet say regalon iiter na Dios et say bilay ya andi-anggaan diad panamegley nen Kristo Jesus a Katawan tayo.”—Roma 6:23.


text:
Introduksion ed Seksion 12
Imbangat nen Jesus ed saray totoo so tungkol ed Panarian ed tawen. Imbangat to met ed sikara ya ipikasi dan napasanto so ngaran na Dios, onsabi la komon so Panarian to, tan nagawa komon so linawa to diad dalin. No sakey kan ateng, ipaliwawa ed anak mo no antoy labay ya ibaga na satan ya pikakasi. Nansiansian matoor si Jesus anggano tinukso nen Satanas. Nampili si Jesus na saray apostol to, tan nakaiba to ran manuley ed Panarian. Idanet ya si Jesus et maseseg ed dugan panagdayew. Labalabay nen Jesus ya tulongan iray totoo kanian pinaabig to ray mansasakit, pinakan to ray narasan, tan wala ni ingen iray inatey ya binilay to. Diad saratan ya milagro, impanengneng to no antoy gawaen na Panarian parad totoo.
DIAD SAYAN SEKSION
LEKSION 74
Nagmaliw ya Mesias si Jesus
Antoy labay ya ibaga nen Juan nen imbaga ton si Jesus so Kordero na Dios?
LEKSION 75
Tinukso na Diablo si Jesus
Amitlo ya tinukso na Diablo si Jesus. Anto iratan ya taloran tukso? Antoy inyebat nen Jesus?
LEKSION 76
Nilinisan nen Jesus so Templo
Akin et pinapaway nen Jesus ed templo iray ayayep tan imbabalintuag to ray lamisaan na saray managsalat na kuarta?
LEKSION 77
Say Bii ya Inmasol ed Bobon
Abigla so Samaritana ya inmasol diad bobon nen Jacob nen akitongtong ed sikato si Jesus. Akin? Antoy imbagad sikato nen Jesus ya agto nin balot imbaga ed anggan siopa?
LEKSION 78
Impulong nen Jesus so Panarian
Intagar nen Jesus iray arum ya disipulo to ya magmaliw a ‘managsigay na totoo.’ Insan to impasal so 70 ya patumbok to ya ipulong so maong a balita.
LEKSION 79
Dakel so Ginawa nen Jesus ya Milagro
Anggan iner so laen to, oonlad sikato iray mansasakit tan papaabigen to ra. Binilay to ni ingen so inatey ya ugaw a bii.
LEKSION 80
Nampili si Jesus na Labinduan Apostol
Antoy gawaen da akin et pinili to ra? Antam so ngaran da?
LEKSION 81
Say Sermon ed Palandey
Binangatan nen Jesus na importante iran leksion so dakdakel a totoo.
LEKSION 82
Imbangat nen Jesus Iray Disipulo To No Panon so Manpikasi
Anto ray imbaga to ed saray disipulo to ya itultuloy dan kerewen?
LEKSION 83
Pinakan nen Jesus so Libolibon Totoo
Antoy naaralan tayo ed sayan milagro tungkol ed si Jesus tan si Jehova?
LEKSION 84
Nanakar si Jesus ed Tapew na Danum
Anto kasi alikna na saray apostol nen anengneng da iyan milagro?
LEKSION 85
Nampaabig si Jesus Diad Agew na Sabaton
Akin et ag-aliketan so amin ed gagawaen to?
LEKSION 86
Binilay nen Jesus si Lazaro
Nen anengneng nen Jesus si Maria ya onaakis, manakis met. Balet tampol ya asalatan na liket so ermen da.


text:
“Naromog Mo so Pikakabat ed Dios”
Onapit ed Dios
“Naromog Mo so Pikakabat ed Dios”
GINAWA nen Jehova a posible parad sikatayo a naromog so mabmablin kayamanan, tan labay ton naanap tayo itan. Ag-iya mangiter na materyal a kayamanan, balet mangiter iya na bengatlan agnasaliw na anggan amin a kuarta ed mundo—say deen, inkakontento, tan inkapnek ed bilay. Anto iyan kayamanan? Saray salita na makabat ya Arin Solomon a walad Uliran 2:1-6 so mangipaliwawa.
Sayan kayamanan et tinukoy nen Solomon bilang “pikakabat ed Dios”—say katuaan nipaakar ed Dios tan ed saray gagala to ya niparungtal ed Biblia. (Bersikulo 5) Walaray pigaran aspekto na sayan kayamanan.
Tua iran bangat. Eebatan na Biblia iray tepet a singa saraya: Anto so ngaran na Dios? (Salmo 83:18) Antoy nagawa no say sakey a too et ompatey? (Salmo 146:3, 4) Akin a wadia itayo? (Genesis 1:26-28; Salmo 115:16) Sirin, panon kaimportante so pangamtad ebat ed saraya?
Makabat a simbawa. Ibabaga na Biblia so sankaabigan a paraan na panagbilay. Panon mon napansiansia so panamaley mo? (Efeso 5:28, 29, 33) Panon mon napabaleg a responsable iray ananak mo? (Deuteronomio 6:5-7; Efeso 6:4) Panon a magmaliw ya maliket so bilay mo? (Mateo 5:3; Lucas 11:28) Isipen pa lamet, panon kaimportante so pangamtad napanmatalkan a simbawa ed saraya?
Pangamta ed personalidad na Dios. Say Biblia so manunan lapuan na suston pikakabat nipaakar ed Dios. Anto so inkapersona to? (Juan 1:18; 4:24) Kasin sikatayoy iyaansakit to? (1 Pedro 5:6, 7) Antoray pigaran alay abig ya kualidad to? (Exodo 34:6, 7; 1 Juan 4:8) Agta makagunggonan maong so pangamta nipaakar ed Manamalsa tayo?
Say “pikakabat ed Dios” et talagan espiritual a kayamanan. Panon mon naromog itan? Say clue et walad bersikulo 4 na Uliran kapitulo 2, a no iner et inkompara nen Solomon so pikakabat ed “inyamot a kayamanan.” Isipen pa iya: Say akaamot a kayamanan et agbasta ompaway ed kulaan to tan ondapo ed mantatameeng. Kaukolan tayoy mansagpot pian naromog itan. Kanian ontan met ed pikakabat ed Dios. Sayan kayamanan et niyamot ed Biblia. Pian naromog itan, kaukolan tayoy mansagpot.
Imbaga nen Solomon no antoy kaukolan tayon gawaen pian naromog so “pikakabat ed Dios.” Ipapanengneng na saray balikas ya “awaten mo so saray salitak” tan “ipeket [odino ikiling] mo so pusom,” a kaukolan tayoy maawat a puso. (Bersikulo 1, 2) Saray salitan “kelyawan [odino onkerew],” “anapen,” tan “usisaen” et mankabaliksan ya kaukolan tayoy mansagpot, ya sikatayo lan mismoy unonan onkiwas. (Bersikulo 3, 4) Sirin, pian naromog so kayamanan, kaukolan a makuli itayon manaral na Biblia tekep na masimoon a puso.—Lucas 8:15.
No onkiwas ti’ lan unona, tulongan itayo nen Jehova pian naromog itan a kayamanan. “Si Jehova mangiter na kakabatan,” so inkuan na bersikulo 6. Diad tulong na Dios ti’ labat sigpot a natalosan so katuaan ed Biblia. (Juan 6:44; Gawa 16:14) Makaseguro kad saya: No masimoon mon aralen so Salita na Dios, naromog mo so “pikakabat ed Dios”—kayamanan a gawaen toy bilay mon mayamyaman.—Uliran 2:10-21. *
[Paimano ed leksab]
^ par. 10 Saray Tasi nen Jehova diad interon mundo so mangiyoopresi na libren panagaral na Biblia. Mitongtong kad sikara odino nayarian moy mansulat diad matukoy ya address a nilista ed pahina 4.


text: 11 Natan et saksakey so lenguahe na amin a totoo ed dalin tan angusar ira na pareho iran salita.*2 Sanen amaarap ira ed bukig, akaromog ira na sakey a patar a lawak diad dalin na Sinar,+ tan diman ira nanayam.3 Insan inkuan da ed balang sakey: “Gali! Manggawa tayo na saray laryo tan lutoen tayo iratan ed apoy.” Kanian angusar ira na saray laryo imbes a bato, tan aspalto bilang halo.4 Natan et inkuan da: “Gali! Mangipaalagey tayoy syudad tayo tan sakey a torin say toktok to et makasabi ed tawen, tan manggawa tayoy sakey a bantog a ngaran pian ag-itayo nitaytayak ed tapew na interon dalin.”+5 Diad saman et linmeksab si Jehova pian nengnengen toy syudad tan say tori ya ipapaalagey na saray ananak na totoo.6 Insan inkuan nen Jehova: “Saksakey iran totoo a walaan na saksakey a lenguahe,+ tan saya so ginapoan dan gawaen. Natan, antokaman a nanonotan da et nayarian dan gawaen.7 Gala! Onleksab ta+ tan wetweten ta so lenguahe ra pian agda natalosan so lenguahe na balang sakey.”8 Kanian manlapu ditan et intaytayak ira nen Jehova ed tapew na interon dalin,+ tan kalkalna ran tinaynan so pangipapaalagey da ed syudad.9 Kanian inngaran itan a Babel,*+ lapud winetwet nen Jehova so lenguahe na totoo ed interon dalin, tan manlapu ditan et intaytayak ira nen Jehova ed tapew na interon dalin.10 Saya so salaysay nipaakar ed si Sem.+Si Sem et mantaon na 100 sanen inilalak toy Arpacsad,+ duay taon kayari na Delap.11 Kayari ton inilalak si Arpacsad, si Sem et nambilay ni na 500 a taon. Tan sikatoy nanilalak na lalaki tan bibii.+12 Si Arpacsad et nambilay na 35 taon insan inilalak toy Selah.+13 Kayari ton inilalak si Selah, si Arpacsad et nambilay ni na 403 taon. Tan sikatoy nanilalak na lalaki tan bibii.14 Si Selah et nambilay na 30 taon insan inilalak toy Eber.+15 Kayari ton inilalak si Eber, si Selah et nambilay ni na 403 taon. Tan sikatoy nanilalak na lalaki tan bibii.16 Si Eber et nambilay na 34 taon insan inilalak toy Peleg.+17 Kayari ton inilalak si Peleg, si Eber et nambilay ni na 430 taon. Tan sikatoy nanilalak na lalaki tan bibii.18 Si Peleg et nambilay a 30 taon insan inilalak toy Reu.+19 Kayari ton inilalak si Reu, si Peleg et nambilay ni na 209 a taon. Tan sikatoy nanilalak na lalaki tan bibii.20 Si Reu et nambilay na 32 taon insan inilalak toy Serug.21 Kayari ton inilalak si Serug, si Reu et nambilay ni na 207 taon. Tan sikatoy nanilalak na lalaki tan bibii.22 Si Serug et nambilay na 30 taon insan inilalak toy Nahor.23 Kayari ton inilalak si Nahor, si Serug et nambilay ni na 200 a taon. Tan sikatoy nanilalak na lalaki tan bibii.24 Si Nahor et nambilay na 29 a taon insan inilalak toy Tera.+25 Kayari ton inilalak si Tera, si Nahor et nambilay ni na 119 a taon. Tan sikatoy nanilalak na lalaki tan bibii.26 Si Tera et nambilay na 70 taon insan inilalak toy Abram,+ Nahor,+ tan Haran.27 Saya so salaysay nipaakar ed si Tera.Si Tera so ama nen Abram, Nahor, tan Haran; tan si Haran so ama nen Lot.+28 Legan a mabilay ni si Tera ya ama to, inatey si Haran diad dalin a niyanakan to, diad Ur+ a syudad na saray Caldeo.+29 Angasawa si Abram tan Nahor. Say ngaran na asawa nen Abram et Sarai,+ tan say ngaran na asawa nen Nahor et Milca+ ya anak nen Haran. Si Haran et ama di Milca tan Isca.30 Si Sarai et lepes;*+ anggapoy anak to.31 Insan impila nen Tera si Abram ya anak to tan say apo ton si Lot+ ya anak nen Haran, tan si Sarai a manugang to ya asawa nen Abram ya anak to, tan kaiba to ran pinmaway ed Ur a syudad na saray Caldeo pian onla rad dalin na Canaan.+ Agnambayag et akasabi ra ed Haran+ tan nanayam ira diman.32 Say impanbilay nen Tera et asabi toy 205 taon. Insan inatey si Tera diad Haran.


text:
Antoy Ibabaga na Biblia?
Kasin eebatan na Dios so amin ya pikakasi?
PARAD SIKA, SIOPAY EEBATAN NA DIOS SO PIKAKASI TO?
Amin a too
Arum a too
Anggapo
NO ANTOY IBABAGA NA BIBLIA
“Si Jehova et asingger ed amin . . . ya ontatawag ed sikato diad katuaan.”—Salmo 145:18.
ANTO NI NAARALAN TAYOD BIBLIA?
Agdedengelen na Dios so pikakasi na saramay manrerebelde ed sikato. (Isaias 1:15) Balet sarag dan “ipetek” iray bengatla diad panguman dad kabibilay da.—Isaias 1:18.
Pian ebatan na Dios so pikakasi tayo, wala ray kaukolan tayon gawaen ya ibabaga na Biblia.—1 Juan 5:14.
Wala kasi kaukolan ya posisyon no manpikasi tayo?
WALA RAY MANISIA ya kaukolan day ontalimukor, onyuko, odino panlaktipen da ray lima da no manpipikasi ira. Antoy nibagam ey?
NO ANTOY IBABAGA NA BIBLIA
Inawat na Dios so pikakasi na saramay “yinmurong” odino “inmalagey” odino saramay “akatikleb” odino “tinmalimukor.” (1 Awaran 17:16; 2 Awaran 30:27; Esdras 10:1; Gawa 9:40) Kanian anggapoy igaganggan nen Jehova ya espisipikon posisyon no manpipikasi.
ANTO NI NAARALAN TAYOD BIBLIA?
Ondedengel so Dios ed saray mapaabeba.—Salmo 138:6.
Sarag moy manpikasi ed anggan anton lenguahe odino anggano diad isip labat.—2 Awaran 6:32, 33; Nehemias 2:1-6.


text:
TULONG PARAD PAMILYA | PAMABALEG NA ANANAK
No Panon Kan Mitongtong ed Tinedyer lan Anak Mo
NO AKIN YA MAIRAP
Nen ugaw ni amin iistoryaen to, balet nen tinedyer la andi la. No salien moy mitongtong ed sikato, ngalngali ag-onesel odino aliway kakaebat to kanian panlapuan la laingen itan na kolkolan.
Naaralan mo no panon so pitongtong ed tinedyer mo. Balet pantongtongan tayo nin unona so duaran rason no akin ya mairap itan.
NO AKIN YA NAGAGAWA
Labay day magmaliw ya independente. Say pagmaliw a responsablin adulto et kalkalnan naaralan na tinedyer yo anggad sarag to lan arapen iray subok ed bilay. Siempre, wala ray tinedyer a labay dan bulos ira a nagawaay labay da; balet wala ray atateng ya sobran istrikto. Say resulta na ontan ya agpantalosan et gulo ed baetan na atateng tan ananak. Oniay reklamo nen Brad a mantaon na 16: “Labay a kontrolen na atateng ko so bilay ko. No agda ak abuloyan a gawaey labay ko no 18 ak la, ontaynan ak la!” *
Abilidad a mannonot. Say amta labat na saray ugugaw et say duga tan aliwa. Balet natatalosan la na saray tinedyer ya aliwan ontan kasimpli iray arum ya aspekto na bilay. Importante iyan panagnonot, tan ontulong iyad sikaran makagawa na dugan desisyon. Niay sakey ya alimbawa: Parad sakey ya ugaw singa simsimpli so pagmaliw a patas: ‘Pinaldua nen nanay so biskwit insan inter tod sikami nen agik.’ Diad saya, imbase labat ed bilang so pagmaliw a patas. Balet parad saray tinedyer aliwan ontan labat kainomay. Diad tua, say pagmaliw ya patas et agto labay ya ibagan naynay a parehoy pantratod amin, tan say pareparehon pantratod totoo et aliwan naynay a patas. Say abilidad a mannonot so makatulong ed tinedyer yon natalosan iray komplikadon bengatla. Balet ta say nayarin epekto na satan et sarag to lay mankatunongan ed sikayo.
NO ANTOY NAYARIN GAWAEN MO
No posible, mitongtong ya aliwan pormal. Samboten iray pankanawnawan mitongtong. Singa bilang, apaneknekan na arum ya atateng a mas labay na saray tinedyer so mitongtong no walay gagawaen da odino no walad luganan ya kaabay day ateng da, nen say no akaarap irad sikara.
Antikey labat. Ag-ipipilit so labay mo ed amin ya isyu. Imbes, ipaliwawam so labay mon ibaga . . . insan duga la. “Dengelen” odino pannonotan met lanlamang na tinedyer mo so imbagam no bukbukor to la. Ikdan moy pankanawnawan gawaen itan.
Ondengel tan onadapta. Dengel kan maong
Magmaliw a kalmado. Oniay inkuan na sakey a tinedyer a si Kari: “No agkami makapanpakna, manpasnok si nanay ko ed amin lan ibagak. Onsyodot ak met la, kanian say tongtongan et magmaliw la laingen ya kolkolan.” Imbes a bastabasta man-react, ipaliknam a natatalosan moy liknaan to. Singa bilang, imbes ya ibagan “Pati atan panaburidoan,” nayarin say ibagam et “Natatalosan ko no akin et manaaburido ka.”
No posible, igiya, agdidiktaan. Say panagnonot na anak mo et singa muscle a kaukolan ya ipasal. Kanian no walay problema to, agmo idedesisyonan, paulyan mon mandesisyon a bukor. Legan kayon mantotongtong, paulyan mon makanonot na sarili ton solusyon. Insan kayari yon pantongtongan so pigaran solusyon, ibagam ya: “Nayarin ontan so gawaen mo. Balet nonot mo nin maong, insan ta lamet mantongtong no antoy apilim tan no akin.”
^ par. 7 Sinalatan iray ngaran ed sayan artikulo.


text:
Aligen so Inkamapaabeba nen Jesus
“Angitilak ak na aligen yo, a no antoy ginawak ed sikayo et ontan met so nepeg yon gawaen.”—JUAN 13:15.
1, 2. Diad unor lan labi nen Jesus ed dalin, anton maabig ya alimbawa so impanengneng tod saray apostol to?
DIAD unor lan labi nen Jesus ed dalin, kaiba to ray apostol tod kuarto ed tagey na sakey ya abung diad Jerusalem. Legan iran mamangdem, inmalagey si Jesus tan impireg toy ilalatop ton kawes. Angala na tuwalya tan imbalkes to. Insan angibales na danum ed palanggana tan inurasan to ray sali na saray apostol to tan pinunasan to iratan na tuwalya. Kayari na satan, insulong toy ilalatop ton kawes. Akin et ginawa iya nen Jesus?—Juan 13:3-5.
2 Oniay imbaga to: “Amta yo no antoy ginawak ed sikayo? . . . No siak, a Katawan tan Managbangat, et inurasan ko iray sali yo, nepeg ya urasan yo met iray sali na balang sakey. Ta angitilak ak na aligen yo, a no antoy ginawak ed sikayo et ontan met so nepeg yon gawaen.” (Juan 13:12-15) Diad mabulos ya impanggawa nen Jesus ed satan a kimey, impanengneng toy maabig ya alimbawa ed saray apostol to ya agda nalinglingwanan tan amaseseg ed sikaran manpaabeba.
3. (a) Diad anton duaran situasyon, impanengneng nen Jesus so kaimportantian na inkamapaabeba? (b) Antoy aralen tayo ed sayan artikulo?
3 Sanen inurasan nen Jesus so sali na saray apostol to, aliwan satan so unaan a pankanawnawan indanet to so kaimportantian na kapaabebaan. Sakbay na satan, sanen pigarad saray apostol to et nansasangsangan da no siopay manunaan ed sikara, pinaalagey nen Jesus so sakey ya ugaw ed abay to insan to inkuan: “Siopaman a mangaawat ed sayan melag ya ugaw dia ed ngaran ko so mangaawat met ed siak, tan siopaman a mangaawat ed siak so mangaawat met ed samay angibaki ed siak. Lapud say manugalin mapaabeba ed limog yon amin, sikato so manunaan.” (Luc. 9:46-48) Lapud amta ton labalabay na saray Fariseo so magmaliw a prominente, oniay imbaga to: “Balang sakey a mangiyaatagey ed inkasikato et niyabeba tan samay mangiyaabeba ed inkasikato et niyatagey.” (Luc. 14:11) Kanian, labay nen Jesus a magmaliw a mapaabeba iray papatumbok to, aliwan mapaatagey. Pian naalig tayoy Jesus, aralen tayoy impanengneng ton alimbawa na kapaabebaan. Amtaen tayo met no panon a sikatayo tan say arum et minabang ed pangipanengneng ed sayan kualidad.
‘AGAK BINMENEG’
4. Panon ya impanengneng na bogbogtong ya Anak na Dios so kapaabebaan sanen wadia ed dalin?
4 Impanengneng na bogbogtong ya Anak na Dios so kapaabebaan anggan sanen wala nid tawen. Akaiba nen Jesus so Ama to diad agnabilang a taon. Oniay nabasa tayod libro na Isaias nipaakar ed maapit a relasyon na Anak ed Ama to: “Si Katawan a Jehova inter to ed siak so dila na saray abangatan, pian naamtaan ko komon no panon so panamabiskeg ed saray naksawan panamegley na saray salita. Sikato so onliing a kinabuasan, sikato liingen to so layag ko a pandengel a singa pandengel na saray abangatan. Si Katawan a Jehova nilukasan to so layag ko, et agak masunggay, tan agak met binmeneg.” (Isa. 50:4, 5) Impanengneng na Anak na Dios so mapaabeban ugali tan dinengel ton maong so ibabangat ed sikato nen Jehova. Sikatoy akaparaan tan labalabay toy paibangat ed tuan Dios. Talagan naobserbaan nen Jesus so alimbawa na kapaabebaan nen Jehova diad impangipatnag toy panangasi ed makasalanan a totoo!
5. Bilang si Miguel ya Arkanghel, panon ya impanengneng nen Jesus so kapaabebaan diad impideneng tod Diablo?
5 Aliwan amin ya pinalsa ed tawen et walaay ugalin singa say bogbogtong ya Anak na Dios. Imbes a paibangat ed si Jehova, say anghel a nagmaliw a Satanas a Diablo et angipanengneng na saray ugalin kabaliktaran na kapaabebaan, sikatoy nagmaliw a makasarili tan mapaatagey, tan nanrebelde ni ingen ed si Jehova. Si Jesus balet et kontento ed posisyon tod tawen tan inusar toy autoridad tod dugan paraan. Bilang say Miguel ya Arkanghel, agton balot inabusoy autoridad to sanen sikatoy “akapisuppiatan ed Diablo nipaakar ed bangkay nen Moises.” Imbes, nampaabeba si Jesus. Inabuloyan ton si Jehova, say Sankatagyan ya Ukom ed uniberso so mangasikaso ed satan diad dilin paraan tan panaon to.—Basaen so Judas 9.
6. Panon ya impanengneng nen Jesus so kapaabebaan sanen inawat toy asainmin to bilang Mesias?
6 Kaibad saray naaralan nen Jesus sanen walad tawen iray detalye na propesiya nipaakar ed bilay to diad dalin bilang say Mesias. Kanian, abayag to lan amta ya naeksperiensya toy mairap iran situasyon. Balet siansia nin inawat nen Jesus so asainmin ton onlad dalin tan ompatey bilang say insipan a Mesias. Akin? Oniay insulat nen apostol Pablo pian idanet so kapaabebaan na bogbogtong ya Anak na Dios: “Anggaman kaparpara toy Dios, agto ninonot so panamsam, salanti, pian makapipara ed Dios. Andi, noagta tinaynan to so amin a walad sikato tan inawat toy kipapasen na sakey ya aripen tan nagmaliw a too.”—Fil. 2:6, 7.
BILANG TOO, “SIKATOY NAMPAABEBA”
7, 8. Diad anto ran paraan impanengneng nen Jesus so kapaabebaan legan na inkaugaw to tan diad ministeryo to?
7 Oniay insulat nen Pablo: “Sanen sikatoy walad kipapasen na sakey a too, sikatoy nampaabeba tan nagmaliw a matulok anggad ipapatey, on, ipapatey ed panamairapan a kiew.” (Fil. 2:8) Manlapu lad inkaugaw nen Jesus, impanengneng toy maabig ya alimbawa na kapaabebaan. Anggaman aliwan perpekto iray atateng ton di Jose tan Maria, sikatoy “nantultuloy a nampasakop ed sikara.” (Luc. 2:51) Talagan sikatoy maabig ya ehemplo ed saray kalangweran, a bendisyonan na Dios no ontulok irad atateng da!
8 Bilang adulto, impanengneng met nen Jesus so kapaabebaan diad impangiyuna tod panggaway linawa nen Jehova, aliwan say panlabayan to. (Juan 4:34) Legan na ministeryo nen Jesus, inusar toy personal a ngaran na Dios a tinmulong ed totoon naamtaay suston kakabatan ed saray kualidad tan gagala nen Jehova parad katooan. Inyaplika met nen Jesus so ibabangat to nipaakar ed si Jehova. Singa bilang, diad samay modelon pikakasi, say unonan punton binitla nen Jesus et “Ama mi a walad tawen, napasanto komon so ngaran mo.” (Mat. 6:9) Impaseseg tod saray papatumbok to ya iyunad bilay da so pamasanto ed ngaran nen Jehova, tan ontan met so ginawa to. Sanen asingger lan manampot so ministeryo tod dalin, oniay impikasi tod si Jehova: “Impakabat ko ed sikara [saray apostol] so ngaran mo tan ipakabat ko itan.” (Juan 17:26) Ontan met, legan na ministeryo nen Jesus, inter toy dayew ed si Jehova ed amin ya agawaan tod dalin.—Juan 5:19.
9. Antoy impropesiya nen Zacarias nipaakar ed Mesias, tan panon itan ya asumpal?
9 Nipaakar ed Mesias, oniay impropesiya nen Zacarias: “Manliket ka na balbaleg, O bii ya anak na Dios. Oneyag ka, O bii ya anak na Jerusalem. Nia, say arim onsabi ed sika. Sikato so maptek, tan walaan na panangilaban; mauyamo, tan onkabayo ed sakey ya asna a kabatyan, ed tapew na sakey lanlamang a kilaw ya anak na asna a kabatyan.” (Zac. 9:9) Asumpal iya sanen linmoob si Jesus ed Jerusalem antis na Paskua nen 33 C.E. Inyaaplag na saray totoo ed dalan iray ilalatop dan kawes ontan met ed saray sanga na kakiewan. Kanian agulo so interon syudad. Anggan sanen sikatoy impakabat bilang Ari, siansia nin nampaabeba si Jesus.—Mat. 21:4-11.
10. Antoy apaneknekan na impanmatoor nen Jesus anggad patey?
10 Lalon apaneknekan so kapaabebaan tan katutulok nen Jesu-Kristo sanen sikatoy inatey ed panamairapan a kiew. Pinaneknekan ton sarag na totooy mansiansian matoor ed si Jehova anggan diad graben panamairap. Pinaneknekan to met ya matila si Satanas ya angibagan manlilingkor labat iray totoo parad dilin pankaabigan da. (Job 1:9-11; 2:4) Lapud impanmatoor na Kristo, niyalangon toy kanepegan nen Jehova bilang soberano na uniberso. Seguradon aliketan si Jehova nen anengneng toy katooran na Anak to.—Basaen so Uliran 27:11.
11. Anton pankanawnawa so niiter ed saray totoo lapud dondon bagat nen Jesus?
11 Diad impatey tod panamairapan a kiew, binayaran met nen Jesus so bili na bagat parad katooan. (Mat. 20:28) Angiter iya na pankanawnawa ed makasalanan a totoo pian manbilay ya andi-angga tan agawaan to iray kakaukolanen na ganggan. Oniay insulat nen Pablo: “Panamegley met na gawa ya angitonton ed panamatunong, amin a klase na totoo et niyabawag a matunong parad bilay.” (Roma 5:18) Say impatey nen Jesus so angiter na pankanawnawa ed saray alanaan a Kristiano a nawalaay imortal a bilay diad tawen tan andi-anggaan a bilay diad dalin parad ‘arum a karnero.’—Juan 10:16; Roma 8:16, 17.
“MAPAABEBA AK”
12. Panon ya impanengneng nen Jesus so kauyamoan tan kapaabebaan diad pidedeneng tod saray totoo?
12 Inimbitaan nen Jesus so amin a “mansasagpot tan nabebelatan” ya ondago ed sikato. Inkuan to: “Sakbat yo so pakok tan manaral kayo ed siak, ta mauyamo ak tan mapaabeba ak, pian nainawaan iray kamarerwa yo.” (Mat. 11:28, 29) Lapud kapaabebaan tan kauyamoan nen Jesus, sikatoy akiulop ed saray totoo tekep na kaabigan tan anggapoy pinaboran to. Makatunongan met so iilaloan tod saray babangatan to. Kinomendaan tan pinaseseg ira nen Jesus tan agto impaliknan ag-ira makana. Aliwan maruksa odino misasanok si Jesus. Imbes, pinaseguroan to ray papatumbok to ya no onapit irad sikato tan gawaen da ray ibabangat to, nainawaan ira lapud mainomay a sakbaten so pako to tan anlemew so awit to. Lalaki man odino bibii tan anggan antoy edad da, nainawaan iran amin no kaiba day Jesus.—Mat. 11:30.
13. Panon ya impanengneng nen Jesus so panangabagey ed saray ordinaryon totoo?
13 Diad impilimog nen Jesus ed saray ordinaryon totoo ed Israel, inabagey to ra lapud kipapasen dad bilay tan inasikaso to ray pankaukolan da. Sanen papaway lay Jesus ed Jerico, walay nabet ton duaran bulag a say ngaran to imay sakey et Bartimeo. Sikaray tuloytuloy ya oneeyag ya onkekerew na tulong ed si Jesus, balet ta sikaray papatundaen na totoo. Mainomay labat komon ya ibaliwala so kerew na sarayan bulag. Balet tinawag to ra tan lapud panangabagey et pinaabig to ra. Inalig nen Jesus so Ama ton si Jehova diad impangipanengneng toy kapaabebaan tan panangasi ed saray makasalanan.—Mat. 20:29-34; Mar. 10:46-52.
“SIOPAMAN A MANGIYAABEBA ED INKASIKATO ET NIYATAGEY”
14. Anto ray gunggonan naawat na totoo lapud inkamapaabeba nen Jesus?
14 Makapaliket tan talagan makagunggona so impanengneng nen Jesus a kapaabebaan. Aliketan si Jehova sanen mapaabeban inunor na inad-aro ton Anak so linawa to. Nainawaan iray apostol tan babangatan nen Jesus lapud sikatoy mauyamo tan mapaabeba. Say alimbawa, bangat, tan maaron komendasyon to so tinmulong ed sikaran onaligwas ed espiritual. Agunggonaan met iray ordinaryon totoo ed kapaabebaan to lapud tinulongan, imbangat, tan pinaseseg to ra. Diad tua, amin a totoo et minabang ed dondon bagat nen Jesus.
15. Panon ya agunggonaan a mismoy Jesus lapud inkamapaabeba to?
15 Si Jesus balet ey? Kasin agunggonaan ed inkamapaabeba to? Oniay imbaga tod saray babangatan to: “Siopaman a mangiyaabeba ed inkasikato et niyatagey.” (Mat. 23:12) Apaneknekan itan a mismo nen Jesus. Oniay impaliwawa nen Pablo: “Sikatoy intandoro na Dios ed mas atagey a posisyon tan maaron inikdan to na ngaran ya atagey nen say arum ni ran ngaran, ta pian diad ngaran nen Jesus so talimukoran na amin na saramay walad tawen tan saramay walad dalin tan saramay walad dalem na dalin, tan bidbiren na amin a si Jesu-Kristo so Katawan diad kigloriaan na Dios ya Ama tayo.” Lapud kapaabebaan tan katooran nen Jesus, sikatoy inyatagey nen Jehova a Dios tan inikdan toy autoridad a manguley ed amin a pinalsad tawen tan dalin.—Fil. 2:9-11.
ONLUGAN SI JESUS “NISENGEG ED KATUAAN TAN KAPAABEBAAN”
16. Antoy paneknek a mantultuloy ya napatnagan ed saray kimey na Anak na Dios so kapaabebaan?
16 Mantultuloy a napatnagan ed saray kimey na Anak na Dios so kapaabebaan to. Diad impangipasakbay no panon ya onkiwas si Jesus manlapud tawen sumpad saray kakabusol to, oniay inkanta na salmista: “Lapud gloriam et manalo ka; Lugan kad kabayom nisengeg ed katuaan tan kapaabebaan tan inkatunong.” (Sal. 45:4, NW) Tekep na katuaan tan inkatunong, si Jesus et milaban nisengeg ed kapaabebaan diad Armagedon. Tan antoy nagawa diad sampot na Sanlibon Taon ya Uley sano say Mesianikon Ari et “apaandi to lan amin so gobierno tan amin a pakauley tan pakayari”? Kasin ipatnag toy kapaabebaan? On, lapud diad satan et “iyawat to lay panarian diad Dios tan Ama to.”—Basaen so 1 Corinto 15:24-28.
17, 18. (a) Akin ya parad saray lingkor nen Jehova et importantin aligen so kapaabebaan nen Jesus? (b) Antoy pantongtongan tayod ontumbok ya artikulo?
17 Sikatayo ey, kasin aligen tayoy ehemplo nen Jesus tan ipatnag so kapaabebaan? Anto kasi nasabian nen Jesu-Kristo a kipapasen tayo sano mangukom lad Armagedon? Say rason na pangukom to et pian iliktar iramay mapaabeba tan matunong. Kanian, say pagmaliw a mapaabeba et kakkaukolan pian niliktar. Ontan met, no panon a say kapaabebaan nen Jesu-Kristo et akagunggonan mismo ed sikato tan ed arum, say pangipatnag tayoy kapaabebaan et makagunggona met ed nanduruman paraan.
18 Antoy ontulong ed sikatayon naalig so inkamapaabeba nen Jesus? Panon tayon napansiansiay kapaabebaan anggan wala ray kairapan? Naebatan irayan tepet diad ontumbok ya artikulo.


text:
Branches
PNB Main Branch Pasay City Metro Manila Philippines
MPNB Atimonan Branch Quezon Province Philippines PNB Aparri Branch Cagayan Philippines PNB Apalit Branch Pampanga Philippines PNB Antipolo City Branch Rizal Philippines PNB Angeles City Branch Pampanga Philippines PNB Albay Capitol Branch Legazpi City Albay Philippines PNB Alaminos City Branch Pangasinan Philippines PNB Agoo Branch La Union Philippines PNB Abanao Branch Baguio City Benguet Philippines PNB West Avenue Branch Quezon City Metro Manila Philippines
Places in Imus
Cebugle © 2022 · Privacy · Cookie Policy · Terms · About Us


text:
Hiyay Unan Hulat nan Pablo kanlan
TAGA TESALONICA
1
1 Hiko yay Pablo, lamo ko yay Silas boy Timoteo.
Nanulat kayi kanyon pangkat nin māmteg nan Bapa tawon Dioh boy Apo Jesu Cristo ihen ha banwan Tesalonica.
Matanggap yo dayi ye kangedan boy katanaan a ibat kanan Bapa tawon Dioh boy Apo Jesu Cristo.
Hiyay Pagbi-ay boy Pamteg lan taga Tesalonica
2 Kakatongno, lanang mi kawon an-ipahalamatan kanan Apo Dioh boy lanang mi kawo met an-ipakigwang kanan Apo Dioh. 3 Ampahalamat kayi kanan Bapa tawon Dioh, ta lanang min angkaihipan ye manganged a didiyag yo uli ha pamteg yo. Angkaihipan mi po ye kahipegan yon ampanaglap kanlan kakatongnon māmteg ulita an-adoen yo hila. Angkaihipan mi met ye pagteeh yon kaidapan, ulita anhigudowen yo a mag-udong yay Apo Jesus.
4 Kakatongno min an-adoen nan Apo Dioh, ampahalamat kayi met kana, ta tanda mi a pinili na kawon pagtao na. 5 Tanda mi yatew, ta ha impatanda mi kanyo ye Manged a Balita tungkol kanan Apo Jesus, ket aliwan ha hahabin bengat, no aliwan ha kapalyadiyan nin Ihpiditon Dioh boy angkahigudo min peteg ye impatanda mi. Boy nakit yoynabay met no way-omen kayin nagbi-ay ha anti kayi kanyo boy tanda yo a dinyag min kaganaan yatew ha ikanged yo. 6 Tanda mi a pinili na kawon Apo Dioh, ta paibat ha tinanggap yo ye Habi na, tinuwad yoynay pagbi-ay mi boy hiyay pagbi-ay nan Apo Jesus. Ta agya ampagdiha kawon tubat a pamaidap, ket tinanggap yon teed a main kaaliketan a ibat ha Ihpiditon Dioh. 7 Kaya-bay hikawon māmteg nan Apo Jesus ha banwan Tesalonica ye nag-ilyadin manged a panuwadan lan kaganaan a māmteg nan Apo Jesus ihen ha plobinhiyan Macedonia boy Acaya. 8 Ta uli kanyo, nitayak ye Manged a Balita tungkol kanan Apo Jesus. Boy angkabalitaan yayna met ye mapah-ey a pamteg yo kanan Apo Dioh, aliwan bengat ha plobinhiyan Macedonia boy Acaya, no aliwan ha kaganaan a lulugal. Kaya-bay ahe mina hukat habiyen kanlan kanayon a tatao ye tungkol ha pamteg yo. 9 Ta hilaynabay met mihmo ye ampangibalita nin manged a pananggap yo kammi. An-ibalita la met ye panalingkukol yo ha panggalang ha diohdiohan ta-omen kawoyna maghilbi ha angkabi-ay boy peteg a Dioh. 10 Anhabiyen la po ye pangagad yo ha pag-udong nan Anak na a mangibat ha langit a homain kanayon no aliwan hiyay Apo Jesus a bini-ay nan uman. Hiyabay ye mangiligtah kantawo ha lumateng a kapaduhaan.


text:
Kasin Susto so New World Translation?
Say unonan parte na New World Translation et in-release nen 1950. Manlapud saman, wala ray nankomento odino nan-kuestion ed inkasusto na New World Translation a lapud wala ray tekston dumad arum ya patalos na Biblia. Saratan ya pidumaan et kaslakan ya lapud sarayan rason.
Napantiwalaan. Say New World Translation et nibased up-to-date iran research na saray scholar tan daan iran manuskrito ya talagan napantiwalaan. Balet say King James Version nen 1611 et nibased saray manuskriton kaslakan ya agtanto susto tan daan. Mas susto tan mas daan iray inusar ed impanggaway New World Translation.
Matoor. Ginawa na New World Translation so amin a paraan pian nipasabi so orihinal ya mensahen impuyan na Dios. (2 Timoteo 3:16) Agpinansiansia na dakel ya patalos na Biblia so orihinal a mensahe na Dios pian paboray tradisyon na too. Singa bilang, say personal a ngaran na Dios a Jehova et sinalatan day titulon Katawan o Dios.
Literal. Aliwan singa saray patalos ya based sarilin interpretasyon, literal ya impatalos na New World Translation iray salita basta agmagmaliw ya mairap a talosan odino nabawasay ideya na orihinal ya mensahe. Nayarin inloob na saray bersion ya based sarilin interpretasyon iray opinyon na too odino inekal iray importantin detalye.
Pandumaan na New World Translation tan arum ya patalos
Nababalang iran libro. Diad Biblia da, impila na Romano Katoliko tan Eastern Orthodox iray libron kabkabat na arum bilang Apokripa. Balet, saraman ya libro et ag-inawat ed Judion listaan na saray libro na Biblia. Imanoen ya imbaga na Biblia a “nimatalek ed [saray Judio] so sagrado iran mensahe na Dios.” (Roma 3:1, 2) Kanian, duga labat ya inekal na New World Translation tan dakel nin modernon patalos na Biblia iray libron Apokripa.
Nababalang iran bersikulo. Wala ray pigaran patalos na Biblia ya angiyarum na bersikulo tan salita ya anggapod sankadaanan iran manuskrito na Biblia, balet ag-iratan impila na New World Translation. Dakel ya modernon patalos so angekal ed saraman ya inyaarum odino angamin a saraman ya inyaarum et agsusuportaan na rerespetoen iran reperensya. b
Duman termino. No maminsan, saray salita-por-salitan patalos et aliwan malinew odino makabalang. Singa bilang, oniay kaslakan ya impangipatalos ed imbaga nen Jesus diad Mateo 5:3: “Mapalar iray duruka ed espiritu.” (Say Biblia, PBS; English Standard Version; King James Version; New International Version) Parad dakel, say literal ya patalos a “duruka ed espiritu” et agnatalosan. Parad arum, idadanet nen Jesus so kaimportantian na panagpaabeba odino inka-pobri. Balet, say tutukoyen nen Jesus et say tuan liket ya nalikna no bidbiren na sakey a kaukolan toy manpaigiya ed Dios. Susto so impangipatalos na New World Translation ed tutukoyen nen Jesus diad impangibagan “iramay manonot ed espiritual a pankaukolan da.”—Mateo 5:3. c
Positibon komento ed New World Translation na saray aliwan-Tasi ya scholar
Diad sulat ton apetsaay Disyembre 8, 1950, oniay imbaga na sikat ya managpatalos tan scholar na Biblia a si Edgar Goodspeed nipaakar ed New World Translation of the Christian Greek Scriptures: “Interesado ak ed misyon na totoo yo, tan say interon mundo a sakop na satan, tan aliketan ak ya maong ed natural, malinew, tan mabilabilay a patalos. Ipapanengneng na satan so maal-alwar tan seryoson impanaral, a apaneknekan ko.”
Imbaga nen Professor Allen Wikgren na University of Chicago a say New World Translation et sakey ya alimbawa na modernon bersion ya ag-imbased arum a patalos, noagta imbased orihinal iran manuskrito.—The Interpreter’s Bible, Volume I, pahina 99.
Oniay insulat na British Bible critic a si Alexander Thomson nipaakar ed New World Translation of the Christian Greek Scriptures: “Say patalos et mapatnag ya kimey na saray marunong tan matalinon scholar, ya ginawa day amin pian nipasabi so dugan kabaliksan na Griegon teksto anggad posible diad lenguahen English.”—The Differentiator, Abril 1952, pahina 52.
Anggaman parad say autor a si Charles Francis et wala ray pigaran nikadkaduman impangipatalos, oniay imbaga to: “Saray agnampakabat ya marunong tan maabilidad a managpatalos et talagan impasabi day sankaabigan ya manuskrito, Griego man o Hebreo.”—The Faiths Men Live By, pahina 300.
Anggaman parad si Robert M. McCoy et wala ray nikadkaduma tan makapabilib ed New World Translation, oniay konklusyon tod satan: “Say patalos na Balon Sipan et ebidensya a wala ray [Saray Tasi nen Jehova] kualipikadon scholar ya walaay kakabatan a manresolbid dakdakel ya problema ed panagpatalos na Biblia.”—Andover Newton Quarterly, Enero 1963, pahina 31.
Anggano ag-onabobon si Professor S. MacLean Gilmour ed pigaran patalos na New World Translation, siansian bibidbiren to ya saray managpatalos et “nikadkadumay abilidad dad Griego.”—Andover Newton Quarterly, Setyembre 1966, pahina 26.
Diad komento tod New World Translation ya nagmaliw a kabiangay Kingdom Interlinear Translation of the Greek Scriptures, oniay insulat nen Associate Professor Thomas N. Winter: “Say patalos na agnampakabat ya komite et talagan moderno tan susto.”—The Classical Journal, Abril-Mayo 1974, pahina 376.
Nen 1989 et oniay imbaga nen Professor Benjamin Kedar, sakey ya Hebrew scholar ed Israel: “Diad panre-research koy lenguahe nipaakar ed saray patalos tan Biblian Hebreo, mabetbet kon nengnengen so English ya edisyon na tatawagen ya New World Translation. Lapud satan, aminpigak ya apaneknekan ed sayan patalos a nansagpotan day mansiansian matua pian natalosay suston kabaliksan na teksto anggad posible.”
Base ed impanaral tod siameran manunan patalos ed English, oniay insulat nen Jason David BeDuhn, associate professor na religious studies: “Say NW [New World Translation] so sankasustoan ya patalos.” Anggaman papanisiaan na totoo tan dakel ya scholar na Biblia ya wala ray duma ed New World Translation ta walay relihyon a papaboran na saray managpatalos, oniay inkuan nen BeDuhn: “Dakel iray pandumaan lapud mas susto so literal ya impangipatalos ed NW, maalwar ya impatalos so orihinal ya terminon inusar na saray managsulat na Balon Sipan.”—Truth in Translation, pahina 163, 165.
a Saray komento et parad English iran edisyon na New World Translation antis na 2013 revision.
b Alimbawa, nengnengen so New International Version tan Catholic New Jerusalem Bible. Saray inyarum ya bersikulo et Mateo 17:21; 18:11; 23:14; Marcos 7:16; 9:44, 46; 11:26; 15:28; Lucas 17:36; 23:17; Juan 5:4; Gawa 8:37; 15:34; 24:7; 28:29; tan Roma 16:24. Inyarum na saray bersion ya King James Version tan Douay-Rheims Version so nipaakar ed Trinidad diad 1 Juan 5:7, 8, ya inyarum pigaran lasus a taon kayarin nisulat so Biblia.
c Mipadpara, impatalos nen J. B. Phillips iray salita nen Jesus ya “saramay amta dan kaukolan day Dios,” tan inusar na The Translator’s New Testament iray balikas ya “saramay amta day pankaukolan dad espiritual.”